open-index/open-wikipedia-markdown huggingface dataset:
১২ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* লোকসেৱা সম্প্ৰসাৰণ দিৱস । ১৯৪৮ চনৰ আজিৰ দিনটোতে মহাত্মা গান্ধীয়ে আবেলি ৩ বজাত আকাশবাণীৰ জৰিয়তে শৰণাৰ্থীসকলক সম্বোধন কৰিছিল ।
* ১৯৬৪ - সৈনিক স্কুল, গোৱালপাৰাৰ আধাৰশিলা স্থাপন কৰা হৈছিল।
* ১৯৯৬ - কবি অৱনী চক্ৰৱৰ্তী নিৰুদ্দেশ হৈছিল।
* ২০০৬ - বাংগালোৰ চহৰৰ নাম সলনি কৰি বাংগালুৰ কৰা হয়।

## জন্ম
* ১৮৯৬ - চালিম আলি, এজন ভাৰতীয় পক্ষীবিদ। তেওঁক **ভাৰতৰ পক্ষীমানৱ** হিচাপে অভিহিত কৰা হয়। *তেওঁ ভাৰতত পোন প্ৰথমবাৰৰ বাবে পক্ষীকুলৰ সংঘবদ্ধ সমীক্ষা কৰিছিল আৰু চৰাই সম্বন্ধীয় বহুতো গ্ৰন্থ প্ৰণয়ন কৰিছিল।*
* ১৯১০ - ছিলভাৰিন স্বেৰ, ভাৰতীয় সমাজকৰ্মী, শিক্ষাবিদ আৰু অসামৰিক সেৱা বিষয়া।
* ১৯১১ - অমলপ্ৰভা দাস, ভাৰতীয় গান্ধীবাদী সমাজ কৰ্মী। *তেওঁ গুৱাহাটীৰ শৰণীয়া পাহাৰত অৱস্থিত কস্তুৰবা গান্ধী আশ্ৰম প্ৰতিষ্ঠা কৰিছিল।* ১৯৫৪ চনৰ পৰা ভাৰত চৰকাৰে আৰম্ভ কৰা তৃতীয় সৰ্বোচ্চ অসামৰিক **পদ্মশ্ৰী** সন্মান অমলপ্ৰভা দাসে **সমাজসেৱা**ৰ বাবে লাভ কৰিছিল। তেৱেই  **পদ্মশ্ৰী** সন্মান লাভ কৰা প্ৰথম অসমীয়া মহিলা। ১৯৮১ চনত তেওঁ **যমুনালাল বাজাজ** বঁটা লাভ কৰে। ভাৰত চৰকাৰে তেওঁক আকৌ দ্বিতীয় সৰ্বোচ্চ অসামৰিক সন্মান **পদ্মবিভূষণ** আগবঢ়াইছিল, পিছে তেওঁ এই বঁটা স্বীকাৰ নকৰিলে।
* ১৯১৪ - দীননাথ শৰ্মা, অসমীয়া সাহিত্য আলোচনী **"আৱাহন"**ৰ প্ৰতিষ্ঠাপক সম্পাদক আৰু এগৰাকী চিকিৎসক। (মৃত্যু: ৪ জুন, ১৯৭৮)
* ১৯১৮ - যতীন্দ্ৰ নাথ গোস্বামী, সাহিত্যিক তথা অসম সাহিত্য সভাৰ প্ৰাক্তন সভাপতি।
* ১৯৩৫ - মহানন্দ শৰ্মা, অসমৰ অভিনেতা, আবৃত্তিকাৰ, নাট্যকাৰ আৰু পৰিচালক।
* ১৯৪০ - আমজাদ খান, এজন ভাৰতীয় চলচ্চিত্ৰ অভিনেতা আৰু প্ৰযোজক আছিল। *আমজাদ খানে তেওঁৰ প্ৰায় বিশ বছৰৰ কেৰিয়াৰত ১৩২ খনতকৈও অধিক চলচ্চিত্ৰত কাম কৰিছিল।* তেওঁ বেছিভাগ হিন্দী চলচ্চিত্ৰত খলনায়কৰ চৰিত্ৰৰ বাবে জনপ্ৰিয়তা অৰ্জন কৰিছিল। এই চৰিত্ৰসমূহৰ ভিতৰত আটাইতকৈ বিখ্যাত ১৯৭৫ চনৰ কালজয়ী হিন্দী চলচ্চিত্ৰ শোলেত **"গব্বৰ সিং"** আৰু ১৯৭৮ চনৰ মুকাদ্দাৰ কা সিকন্দৰত **"দিলাৱাৰ"** চৰিত্ৰ দুটি আছিল।
* ১৯৬৪ - মাইকেল ক্ৰেমাৰ, আমেৰিকান উন্নয়ন অৰ্থনীতিবিদ।

## মৃত্যু
* ১৯৪৬ - মদন মোহন মালৱীয়, স্বাধীনতা সংগ্ৰামী। ১৯১৬ চনত তেওঁ কাশী হিন্দু বিশ্ববিদ্যালয় প্ৰতিষ্ঠা কৰে। মদন মোহন মালৱীয় ১৯১৯ৰ পৰা ১৯৩৮লৈ কাশী হিন্দু বিশ্ববিদ্যালয়ৰ উপাচাৰ্য আছিল।
* ২০১৮ - প্ৰমোদ চন্দ্ৰ ভট্টাচাৰ্য, বিশিষ্ট ভাষাতত্ত্ববিদ । ১৯২৫ চনত নলবাৰীত জন্ম গ্ৰহণ কৰিছিল।
* ২০২২ - পুলক গগৈ, প্ৰখ্যাত চিত্ৰশিল্পী তথা চলচ্চিত্ৰ পৰিচালক। *তেখেতে মুঠ ৯খন অসমীয়া চলচ্চিত্ৰৰ পৰিচালনা কৰিছিল।* ইয়াৰ ভিতৰত **খোজ**, **শ্ৰীমতী মহিমাময়ী**, **সেন্দূৰ**, **সূৰুজ**, **মমতাজ** আদি চিনেমা উল্লেখযোগ্য।

## দিৱস
* বিশ্ব নিউম'নিয়া দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
মেইতেই ভাষা

**মেইতেই ভাষা** বা **মীতৈ ভাষা** বা **মণিপুৰী ভাষা** উত্তৰ-পূব ভাৰতৰ মণিপুৰ ৰাজ্যৰ প্ৰধানতম তথা চৰকাৰী ভাষা। এই ভাষাটো অসমৰ চৰকাৰী ভাষাও। মণিপুৰৰ বাহিৰেও অসম, ত্ৰিপুৰা, বাংলাদেশ আৰু ম্যানমাৰত এই ভাষাটো প্ৰচলিত। মণিপুৰৰ বিশ্ববিদ্যালয়ৰ স্নাতক স্তৰলৈকে ভাষাটো শিক্ষাৰ মাধ্যম হিচাবে ব্যৱহৃত হয়। ভাৰতৰ সংবিধানত ভাষাটোক "মণিপুৰী ভাষা" হিচাপে গণ্য কৰা হৈছে। এই ভাষাক মেইতেই লোন, মেইতেই লোল, পাংগাল-লোল নামেৰেও জনা যায়।

## বাহ্যিক সংযোগ

## লগতে পঢ়ক
* মেইতেই ৱিকিপিডিয়া
* প্ৰাচীন মণিপুৰী ভাষা
* মীতৈ লিপি

## তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:পোখালি (ভাষা)
শ্ৰেণী:মণিপুৰ
শ্ৰেণী:বাংলাদেশৰ ভাষা
কোচ ৰাজবংশী ভাষা

**কোচ-ৰাজবংশী** বা **কামতাপুৰী**  ভাষা হ'ল ভাৰত-আৰ্য ভাষা পৰিয়ালৰ অন্তৰ্গত ভাষা। এই ভাষা ১৫ মিলিয়নৰো অধিক মানুহে এই ভাষা ব্যৱহাৰ কৰে।

## পৰিসীমা
অসমৰ ধুবুৰী, কোকৰাঝাৰ, চিৰাং, বঙাইগাঁও আৰু গোৱালপাৰা জিলাত এই ভাষা কোৱা মানুহৰ সংখ্যা সৰ্বাধিক, দৰং জিলাতো এই ভাষা কোৱা কিছু সংখ্যক মানুহ আছে। উত্তৰ বঙ্গৰ কোচবিহাৰ, জলপাইগুড়ি, উত্তৰ দিনাজপুৰ, দক্ষিণ দিনাজপুৰ আৰু দাৰ্জিলিঙৰ তৰাই অঞ্চল, বিহাৰৰ কাটিহাৰ, পূৰ্ণিয়া আৰু কিষানগঞ্জ জিলাৰ কিছু অঞ্চল, নেপালৰ মোৰং আৰু ঝাপা জিলা, ভূটানৰ কিছু অঞ্চলত তথা বাংলাদেশৰ অবিভক্ত ৰংপুৰ জিলাত এই ভাষাৰ মানুহ আছে। মেঘালয়, ত্ৰিপুৰা আৰু সম্বলপুৰ (ওড়িশা)তো এই ভাষাৰ লোক আছে। অঞ্চলভেদে ৰাজবংশী, গোৱালপাৰীয়া, দেশী ভাষা, ৰংপুৰী ভাষা আদি বিভিন্ন নামত পৰিচিত। এই ভাষা কোৱা মানুহৰ সংখ্যা ১৫ মিলিয়নৰ অধিক।

## অসমীয়া, ছিলটি আৰু বঙালী ভাষাৰ সৈতে তুলনা

## তথ্য সংগ্ৰহ

## বাহ্যিক সংযোগ

*কামতাপুৰৰ ভাষা, সাহিত্য, সংস্কৃতি
*কামতাপুৰী উইকিমিডিয়া
*ৰাজবংশী উইকিমিডিয়া (নেপাল)
*Rangpuri Language
*A complete reference grammar of the Rajbanshi language 
*Ethnologue Report on Rangpuri
*Ethnologue Report on Rajbanshi

শ্ৰেণী:অসমৰ ভাষা আৰু লিপি
শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:পোখালি (ভাষা)
শ্ৰেণী:বাংলাদেশৰ ভাষা
শ্ৰেণী:নেপাল
শ্ৰেণী:কামতাপুৰ
১১ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৬৬ - কেশৱ সেনৰ নেতৃত্বত কলকাতাত আদি ব্ৰহ্ম সমাজ প্ৰতিষ্ঠিত হয়।
* ১৯১৮ - চৰকাৰীভাৱে **[[প্ৰথম বিশ্বযুদ্ধ]]**ৰ সামৰণি পৰে আৰু অষ্ট্ৰিয়াত গণতন্ত্ৰ প্ৰতিষ্ঠা হয় আৰু জাৰ্মানীয়ে পৰাজয় স্বীকাৰ কৰে।
* ১৯২৩ - হিটলাৰক গ্ৰেপ্তাৰ কৰা হয়।
* ১৯৬৮ - মালদ্বীপত গণতন্ত্ৰৰ প্ৰচলন হয়।
* ১৯৭০ - **[[মহেন্দ্ৰ মোহন চৌধুৰী]]**য়ে অসমৰ মুখ্যমন্ত্ৰী পদ অলংকৃত কৰে আৰু তেওঁ ১৯৭২ চনৰ ৩০ জানুৱাৰীলৈকে মুখ্যমন্ত্ৰী পদত কাৰ্যনিৰ্বাহ কৰে।
* ১৯৭৫ - এংগোলা পৰ্তুগীজ শাসনৰ পৰা মুক্ত হয়।
*  ২০১২ - বিশ্বৰ সকলোতকৈ কম খৰচী তথা ভাৰত চৰকাৰ, আই আই টি ব’ম্বে আৰু ভাৰতীয় নিৰ্মাতা QUADৰ সহযোগত ব্ৰিটিছ কোম্পানী ডাটাৱিণ্ডে নিৰ্মাণ এণ্ড্ৰইড প্ৰযুক্তিৰ টেবলেটৰ এক শৃংখলা আকাশ টেবলেট মুকলি কৰে।
## জন্ম
* ১৮২১ - ফিওদোৰ দস্তয়েভস্কি, ৰাছিয়াৰ সাহিত্যিক।
* ১৮৬৭ - শ্ৰীমদ ৰাজচন্দ্ৰ, ভাৰতীয় দাৰ্শনিক।
* ১৮৮৮ - জে. বি. কৃপালনী, ভাৰতীয় ৰাজনীতিক।
* ১৮৮৮ - মৌলানা আবুল কালাম আজাদ, স্বাধীন ভাৰতৰ প্ৰথমজন শিক্ষামন্ত্ৰী। প্ৰতি বছৰে তেওঁৰ জন্ম দিনটো ভাৰতত ৰাষ্ট্ৰীয় শিক্ষা দিৱস হিচাপে পালন কৰা হয়।
* ১৯৮৫ - ৰবীন উথাপ্পা, ভাৰতীয় ক্ৰিকেটাৰ।

## মৃত্যু
* ১৯৬৬ - ডিম্বেশ্বৰ নেওগ, অসমীয়া সাহিত্যিক।
* ১৯৮১ - ৰমা দাস, অসমীয়া সাহিত্যিক।
* ২০২২ - ৰবীন বণিক্য, অসমীয়া নাট্যকাৰ, পৰিচালক, গীতিকাৰ, সুৰকাৰ তথা ৰাজনীতিক।

## দিৱস
* **[[ৰাষ্ট্ৰীয় শিক্ষা দিৱস]]** (ভাৰত)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
১০ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬৫৯ – প্ৰতাপগড়ৰ যুদ্ধত মাৰাঠা ৰজা চত্ৰপতি শিৱাজী মহাৰাজে আফজল খান, আদিলশাহীক হত্যা কৰে। 
* ১৯১৩ - গীতাঞ্জলি (কাব্যগ্ৰন্থ)ৰ বাবে কবিগুৰু ৰবীন্দ্ৰনাথ টেগৰলৈ সাহিত্যৰ নোবেল পুৰস্কাৰ ঘোষণা কৰা হয়।
* ১৯৯০ - চন্দ্ৰ শেখৰে সমাজবাদী জনতা পাৰ্টি গঠন কৰি কংগ্ৰেছৰ সমৰ্থনত ভাৰতৰ প্ৰধানমন্ত্ৰীৰ শপত লয়। 
* ১৯৭০ - ৰাছিয়াৰ লুনা-১৭ নামৰ মহাকাশযানখন চন্দ্ৰ অভিমুখে উৎক্ষেপণ কৰে। উল্লেখযোগ্য যে এই যানৰ জৰিয়তে ৰাছিয়াই চন্দ্ৰৰ মাটিত স্বয়ংচালিত চন্দ্ৰ ভ্ৰমণকাৰী যান লুনাখেদ-১ স্থাপন কৰে।

## জন্ম
* ১৪৮৩ - মাৰ্টিন লুথাৰ, সংস্কাৰকামী আন্দোলনৰ নেতা তথা ধৰ্মীয় সংস্কাৰক।
* ১৬৯৫ - জন বেৱিছ, ইংৰাজ জ্যোতি বিজ্ঞানী।
* ১৬৯৭ - উইলিয়াম হগাৰ্থ, ইংৰাজ চিত্ৰশিল্পী আৰু ভাস্কৰ।
* ১৮৪৮ - সুৰেন্দ্ৰনাথ বেনাৰ্জি, ভাৰতীয় ৰাজনীতিক।
* ১৯০৮ - বিৰিঞ্চি কুমাৰ বৰুৱা অসমৰ শিক্ষাবিদ।
* ২০০১ - ৰিয়ান পৰাগ, ভাৰতীয় ক্ৰিকেট খেলুৱৈ।

## মৃত্যু
* ১৯২৮ - অনিতা বাৰবাৰ, জাৰ্মান নৃত্যশিল্পী।
* ১৯৯৪ - কুভেম্পু, ভাৰতীয় সাহিত্যিক।
* কামাল পাছাৰ, আধুনিক তুৰস্কৰ প্ৰতিষ্ঠাতা তথা দক্ষ যোদ্ধা।

## দিৱস
* বিশ্ব কেৰাট’কনাছ দিৱস

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
৭ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯১৭ - ৰাছিয়াত ঐতিহাসিক ৰুছ বিপ্লৱ হয়। জাৰৰ শাসন অন্ত পৰে।
* ১৯৬২ - নেলছন মেণ্ডেলাক পাঁচ বছৰৰ বাবে কাৰাদণ্ড দিয়া হয়। পিছত এই দণ্ডাজ্ঞা যাৱজ্জীৱন কৰা হয়।

## জন্ম
* ১৮৬৭ - মেৰী কুৰী, ফৰাচী পদাৰ্থবিদ।
* ১৮৭৮ - কীৰ্তিনাথ শৰ্মা বৰদলৈ, অসমীয়া সংগীতজ্ঞ।
* ১৮৭৯ - লিয়ন ট্ৰটস্কি, মাৰ্ক্সবাদী বিপ্লৱী আৰু সূত্ৰবাদী।
* ১৮৮৮ - চন্দ্ৰশেখৰ ভেংকটাৰামন, ভাৰতীয় পদাৰ্থ বিজ্ঞানী।
* ১৯১৯ - প্ৰদীপ চলিহা, অসমৰ লোককলা আৰু লোক-সংস্কৃতিৰ অন্যতম সাধক তথা গৱেষক।
* ১৯৪১ - দ্ৰুপদ বৰগোহাঁই, ভাৰতীয় কমিউনিষ্ট পাৰ্টীৰ জ্যেষ্ঠ নেতা।
* ১৯৪৭ - ঊষা উথুপ, ভাৰতীয় কণ্ঠশিল্পী আৰু অভিনেত্ৰী।
* ১৯৫৪ - কমল হাছান, ভাৰতীয় চলচ্চিত্ৰ জগতৰ শক্তিশালী অভিনেতা।
* ১৯৬৯ - নন্দিতা দাস, ভাৰতীয় অভিনেত্ৰী আৰু চলচ্চিত্ৰ পৰিচালক।
* ১৯৭০ - ঋতুপৰ্ণা সেনগুপ্ত, ভাৰতীয় অভিনেত্ৰী।
* ১৯৮১ - অনুষ্কা শেট্টী, ভাৰতীয় অভিনেত্ৰী৷
* ১৯৯৬ - এলডোজ পল, ভাৰতীয় এথলেটিকছ।

## মৃত্যু
* ১৯৭৯ - ৰাইমা সেন, ভাৰতীয় অভিনেত্ৰী।
* ২০০০ - চিদাম্বৰম সুব্ৰমনিয়াম, ভাৰতীয় ৰাজনৈতিক নেতা আৰু স্বাধীনতা সংগ্ৰামী।
* ২০০৫ - ভুবন বৰুৱা, অসমীয়া লেখক, অৰ্থনীতিবিদ। 
* ২০১৩ - মৃদুল বৰুৱা, অসমীয়া কবি, চলচ্চিত্ৰ পৰিচালক।
* ২০১৬ - কানু গান্ধী, ভাৰতীয় বিজ্ঞানী।
* ২০১৯ - নৱনীতা দেৱ সেন, ভাৰতীয় শিক্ষাবিদ আৰু লেখক।

## দিৱস
* বিদ্যাৰ্থী দিৱস (মহাৰাষ্ট্ৰ, ভাৰত)।
* হাংগেৰীয়ান অপেৰা দিৱস (হাংগেৰী)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
৬ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯২৫ - মহাত্মা গান্ধীৰ শিষ্য তথা ভাৰতৰ খাদী আন্দোলনৰ সক্ৰিয় কৰ্মী ইংৰাজ মহিলা মীৰা বেন ভাৰতলৈ আহে। 
* ১৯৪৩ - আন্দামান আৰু নিকোবৰ দ্বীপপুঞ্জৰ অধিকাৰ জাপানৰ পৰা আজাদ হিন্দ ফৌজলৈ হস্তান্তৰিত হয়।
* ১৯৬২ - ৰাষ্ট্ৰসংঘৰ সাধাৰণ পৰিষদৰ পৰা দক্ষিণ আফ্ৰিকাক বহিষ্কাৰ কৰা হয়।
* ২০০১ - অসমীয়া দৈনিক বাতৰি কাকত অসমীয়া খবৰ প্ৰকাশ আৰম্ভ হয়।
* ২০২২ - অসমৰ দৰং জিলাৰ মঙ্গলদৈত অসম তথা উত্তৰ-পূৰ্বাঞ্চলৰ প্ৰথমখন দক্ষতা বিশ্ববিদ্যালয় **[[অসম দক্ষতা বিশ্ববিদ্যালয়]]**ৰ নিৰ্মাণকাৰ্য শুভাৰম্ভ কৰা হয়। এছিয়ান ডেভলেপমেণ্ট বেংকৰ ১০০০ কোটি পুজিৰে নিৰ্মাণ হ'বলগীয়া এই বিশ্ববিদ্যালয়খনৰ ৫টা কেন্দ্ৰত ৯টা বিষয়ত বছৰি ১০০০০ শিক্ষাৰ্থীয়ে পাব ডিগ্ৰী, ডিপ্লমা আৰু গৱেষণাৰ সুবিধা। বিশ্ববিদ্যালয়খনৰ উপাচাৰ্যৰূপে নিযুক্তি দিয়া হয় প্ৰাক্তন অতিৰিক্ত মুখ্য সচিব সুভাষ দাসক।

## জন্ম
* ১৮৯২ - ছাৰ জন উইলিয়াম এলকক, ব্ৰিটিছ নৌ সেনা আৰু বায়ু সেনা বিষয়া।
* ১৯৩৪ - ভগৱান মৰল, অসমীয়া ভাষাবিদ।
* ১৯৩৭ - যশৱন্ত সিনহা, ভাৰতীয় প্ৰশাসক আৰু ৰাজনীতিবিদ।

## মৃত্যু
* ১৯৮৫ - সঞ্জীৱ কুমাৰ, ভাৰতীয় চলচ্চিত্ৰ অভিনেতা।
* ১৯৯৩ - মুনীন বৰকটকী, অসমীয়া লেখক, সমালোচক। 
* ২০১৩ - শ্বেৰ চৌধুৰী, অসমৰ সংগীত পৰিচালক, চলচ্চিত্ৰ নিৰ্মাতা, আলোকচিত্ৰ শিল্পী আৰু চিত্ৰকৰ।

## দিৱস
* গোস্তাভ্‌ছ এডল্ফছ দিৱস (ছুইডেন)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
৫ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৫৫৬ - পাণি পথৰ দ্বিতীয় যুদ্ধত আকবৰৰ মোগল বাহিনীৰ হাতত আফগান সেনাপতি হিমু নিহত হয়। 
* ১৯১৪ - গ্ৰেট ব্ৰিটেইনে চাইপ্ৰাছ অধিকাৰ কৰে। 
* ১৯১৬ - পোলেণ্ডে স্বাধীনতা লাভ কৰে। 
* ১৯২০ - ভাৰতীয় ৰেডক্ৰছ সন্থা গঠন কৰা হয়। 
* ১৯৭৭ - ৰাষ্ট্ৰসংঘৰ সাধাৰণ পৰিষদত বৈদেশিক মন্ত্ৰী অটল বিহাৰী বাজপেয়ীয়ে হিন্দী ভাষাত ভাষণ প্ৰদান কৰে।

## জন্ম
* ১৯৩৪ - কিৰা মুৰাট'ভা, ইউক্ৰেনীয়ান চলচ্চিত্ৰ পৰিচালিকা, চিত্ৰনাট্যকাৰ আৰু অভিনেত্ৰী।
* ১৯৬০ - ৰানু মণ্ডল, ভাৰতীয় নেপথ্য কণ্ঠশিল্পী।
* ১৯৮৮ - বিৰাট কোহলি, ভাৰতীয় ক্ৰিকেট খেলুৱৈ।
* ১৯৮৮ - আবু নেচিম, অসমৰ ক্ৰিকেটাৰ।

## মৃত্যু
* ১৮৭৯ - জেমছ ক্লাৰ্ক মেক্সৱেল, স্কটলেণ্ডৰ পদাৰ্থ বিজ্ঞানী।
* ২০০৮ - বলদেৱ ৰাজ চোপড়া, হিন্দী চলচ্চিত্ৰৰ নিৰ্দেশক আৰু নিৰ্মাতা তথা দূৰদৰ্শনৰ ধাৰাবাহিক মহাভাৰতৰ নিৰ্মাতা। (জন্ম: ২২ এপ্ৰিল, ১৯১৪)
* ২০১১ - ড॰ **[[ভূপেন হাজৰিকা]]**, সুধাকণ্ঠ, বিশ্ববৰণ্য শিল্পী, ভাৰতৰ সৰ্বোচ্চ অসামৰিক সন্মান ভাৰতৰত্ন, **[[দাদা চাহেব ফাল্কে]]**। ( জন্ম: ৮ ছেপ্তেম্বৰ, ১৯২৬ চন শদিয়াত।
* ২০২২ - ভাৰতৰ প্ৰথম ভোটাৰ **শ্যাম চৰণ নেগী** হিমাচল প্ৰদেশৰ কিন্নৌৰত থকা তেওঁৰ বাসগৃহত মৃত্যুবৰণ কৰে। তেওঁৰ বয়স আছিল ১০৬ বছৰ।

## দিৱস
* বেংক ট্ৰেন্সফাৰ দিৱস (যুক্তৰাষ্ট্ৰ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
৩১ অক্টোবৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৯১ - জাপানত হোৱা প্ৰবল ভূমিকম্পৰ ফলত তিনি সহস্ৰাধিক লোকৰ মৃত্যু হয়। 
* ১৯২০ - ভাৰতৰ প্ৰথম শ্ৰমিক সংগঠন নিখিল ভাৰত ট্ৰেড ইউনিয়ন কংগ্ৰেছৰ প্ৰতিষ্ঠা কৰা হয়।
* ১৯৩০ - কলকাতাত বেজবৰুৱা সমিতিৰ প্ৰথম অধিবেশন আৰম্ভ হয়। ১৯৩০ চনত স্থাপিত এই অনুষ্ঠানটো ১৯৩৩ চন মানলৈকে এৰা-ধৰাকৈ সক্ৰিয় হৈ আছিল। 
* ১৯৬৬ - ভাৰতীয় সাঁতোৰবিদ মিহিৰ সেনে পানামা খাল সাঁতুৰি অতিক্ৰম কৰে। সাঁতুৰি পাৰ হোৱা তেৱেই প্ৰথম ভাৰতীয়। 
* ১৯৯৯ - আটলাণ্টিক মহাসাগৰৰ ওপৰত ইজিপ্তৰ বিমান ব'য়িং ৭৬৭ ধ্বংস হয় আৰু ২১৪ জন যাত্ৰী নিহত হয়।

## জন্ম
* ১৭৯৫ - জন কীটছ, ইংৰাজ কবি।
* ১৮৩৫ - যোহান ফ্ৰেডেৰিক উইলহেম আডলফ, প্ৰখ্যাত জাৰ্মান বিজ্ঞানী।
* ১৯৬১ - সৰ্বানন্দ সোণোৱাল, ভাৰতীয় ৰাজনীতিবিদ, অসমৰ প্ৰাক্তন মুখ্যমন্ত্ৰী।
* ১৮৭৫ - চৰ্দাৰ বল্লভভাই পেটেল, ভাৰতৰ স্বাধীনতা আন্দোলনৰ নেতা, লৌহ মানৱ, স্বাধীন ভাৰতৰ প্ৰথম উপ-প্ৰধানমন্ত্ৰী।

## মৃত্যু
* ১৯২৬ - হেৰী হুডিনি, হাংগেৰীৰ বিশ্বখ্যাত যাদুকৰ।
* ১৯৭৫ - শচীন দেৱবৰ্মণ, বিংশ শতাব্দীৰ ভাৰতীয় বাংলা সঙ্গীত শিল্পী।
* ১৯৮৪ - ইন্দিৰা গান্ধী, ভাৰতৰ প্ৰাক্তন প্ৰধানমন্ত্ৰী।
* ২০০১ - ব্ৰজকুমাৰ নেহৰু, কূটনীতিজ্ঞ, গুজৰাট আৰু অসমৰ প্ৰাক্তন ৰাজ্যপাল।
* ২০০৫ - অমৃতা প্ৰীতম, পদ্মশ্ৰী সন্মান লাভ কৰা প্ৰসিদ্ধ সাহিত্যিক।

## দিৱস
* ৰাষ্ট্ৰীয় একতা দিৱস (ভাৰত)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----
মিয়া লাভ

**মিয়া লাভ**  (Mia Love), সম্পূৰ্ণ নাম **Ludmya Bourdeau "Mia" Love**  এগৰাকী আমেৰিকান ৰাজনীতিবিদ, আমেৰিকাৰ ইউটা (Utah) ষ্টেটৰ সাংসদ। তাৰোপৰি তেখেত ইউটাৰ চাৰাটংগা স্প্ৰিংছ (Saratong Springs)ৰ প্ৰাক্তন মেয়ৰ। ১৯৭৫ চনৰ ৬ ডিচেম্বৰত  আমেৰিকা যুক্তৰাষ্ট্ৰৰ ব্ৰুকলিনত জন্ম লাভ লৰা শ্ৰীমতী লাভ ৰিপাব্লিকান দলৰ পৰা সংসদলৈ নিৰ্বাচিত প্ৰথম কৃষ্ণাংগ মহিলা  আৰু হাইটি বংশোদ্ভূত আমেৰিকান।

মিয়া লাভে কম সময়তে লাভ কৰা ক্ৰমবৰ্ধমান জনপ্ৰিয়তাৰ বাবে তেওক বহুতে 'ৰিপাব্লিকান দলৰ বাৰাক অ'বামা' বুলি অভিহিত কৰে, যদিও তেও ৰাজনৈতিক ভাৱে অ'বামাৰ কিছু নীতিৰ কঠোৰ সমালোচক বুলি জনা যায়। 

## বাল্যকাল আৰু শিক্ষা
১৯৭০ চনত হাইটিত হোৱা ৰাজনৈতিক  অস্থিৰতাৰ পৰা হাত সাৰিবলৈ, মিয়া লাভৰ পিতৃ মাতৃ ক্ৰমে জাঁ-মেক্সিন বাৰ্ডেউ আৰু মেৰী আমেৰিকালৈ পলাই আহে। তেঁওলোকে নিজৰ দুটি সন্তান হাইটিতে এৰি আহিছিল। তেওলোকে ব্ৰুকলিনত বসবাস কৰিব লয় আৰু ১৯৭৫ চনত মিয়াৰ জন্ম হয়। মিয়াই কানেক্টিকাটৰ নৰৱাক বিদ্যালয়ৰ পৰা স্কুলীয়া শিক্ষা আৰম্ভ কৰে আৰু পিছলৈ হাৰ্টফৰ্ড বিশ্ববিদ্যালয়ৰ পৰ ফাইন আৰ্টচত স্নাতক ডিগ্ৰী লাভ কৰে। মিয়াৰ দেউতাকে পৰিয়াল চলাবৰ বাবে ফেক্টৰীত দিনে নিশাই পৰিশ্ৰম কৰিব লগা হৈছিল। হাৰ্টফৰ্ডত পঢ়ি থকা সময়তে মিয়াই হাৰ্ট স্কুলৰ  মিউজিক থিয়েটাৰৰ অংশ হৈ পৰিছিল আৰু পিছলৈ ছে'ণ্ট কৰ্প, ইক'পাছ কৰ্পৰেচন আৰু কণ্টিনেণ্টেল এয়াৰ লাইনছত চাকৰি কৰিছিল। 

## ৰাজনৈতিক জীৱন

### চিটি কাউন্সিল
মিয়া লাভে ২০০৩ চনত  ছাৰাটংগা স্প্ৰিংছৰ ৰ চিটি কাউন্সিল এটা সদস্যপদ লাভ কৰে। ৬ বছৰ কাউন্সিলৰ সদস্যপদত কাৰ্যনিৰ্বাহ কৰাৰ পাছত তেখেতে তাৰ মেয়ৰৰ পদলৈ নিৰ্বাচিত হয়। 
### মেয়ৰ
মিয়া লাভে ২০১০ জানুৱাৰীৰ পৰা ২০১৩ ডিচেম্বৰলৈকে ছাৰটংগা স্প্ৰিংছৰ মেয়ৰৰ দ্বায়িত্ব পালন কৰে। বিভিন্ন আৰ্থিক সংষ্কাৰৰ মাজেৰে তেও ছাৰাটংগা স্প্ৰিংছ চহৰৰ ঘাটি বাজেট কমাই, সুখ্যাতি লাভ কৰে। এই সময়ছোৱাতে শ্ৰীমতী লাভে কেইবাটও প্ৰাকৃতিক দূৰ্যোগৰ লগত যজিব লগা হয়, তাৰ ভিতৰত এক ভয়াবহ বনজুই আৰু কেইবাটাও ভয়ংকৰ বোকা-প্ৰবাহৰ কথা উল্লেখনীয়। 

### ২০১২ চনৰ কংগ্ৰেছ নিৰ্বাচন [[:en:congressional election|(congressional election)]]

## ব্যক্তিগত জীৱন
১৯৯৮ চনত মিয়া লাভ উটালৈ আহে আৰু সেই সময়তে বিভিন্ন মঞ্চত পাৰ্ফৰমিং আৰ্টৰ লগত জড়িত জেচন লাভৰ সৈতে চিনাকী হয়, আৰু সেই বছৰেই ডিচেম্বৰ মাহত তেওলোক বিবাহ পাশত আৱদ্ধ হয়। . তেওলোকৰ তিনিটি সন্তান আছে।

## তথ্য সংগ্ৰহ

## অধিক পঢ়ক
*

## বাহ্যিক সংযোগ

*
*Campaign contributions at OpenSecrets.org
*Mia Love campaign biography 
*Video of RNC 2012 speech

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ৰাজনীতিবিদ
৪ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৫৪ - দাৰ্জিলিঙত হিমালয়ান মাউণ্টেনিয়াৰিং প্ৰতিষ্ঠান প্ৰতিষ্ঠা কৰা হয়।
* ১৯৯২ - বিল ক্লিণ্টন আমেৰিকা যুক্তৰাষ্ট্ৰৰ ৪২ তম ৰাষ্ট্ৰপতি হয়।
* ২০০৪ - মাজুলীৰ নতুন কমলাবাৰী সত্ৰৰ সত্ৰাধিকাৰ নাৰায়ণ চন্দ্ৰ দেৱগোস্বামী আৰু শাস্ত্ৰীয় সংগীত শিল্পী পাৰবীন চুলতানালৈ সেই বছৰৰ শ্ৰীমন্ত শংকৰদেৱ বঁটা প্ৰদান কৰা হয়।
* ২০০৮ - হিন্দুস্তানী ধ্ৰুপদী সংগীতৰ পুৰোধা ব্যক্তি , প্ৰখ্যাত সংগীত সাধক ভীমসেন যোশীলৈ ভাৰতৰ সব্বোৰ্চ অসামৰিক সন্মান ভাৰতৰত্ন সন্মান আগবঢ়োৱা হয়।

## জন্ম
* ১৮৮৯ - যমনলাল বাজাজ, স্বাধীনতা সংগ্ৰামী তথা বাজাজ গ্ৰুপ অব্ ইণ্ডাষ্ট্ৰিজৰ অন্যতম প্ৰতিষ্ঠাপক।
* ১৯২২ - ক্ষীৰদাকান্ত বিষয়া, অসমীয়া সংগীতজ্ঞ।
* ১৯২৩ - তাৰিকুদ্দিন আহমেদ, অসমীয়া গায়ক আৰু সংগীত পৰিচালক।
* ১৯২৫ - ঋত্বিক ঘটক, ভাৰতীয় প্ৰসিদ্ধ চলচ্চিত্ৰ নিৰ্মাতা।
* ১৯২৯ - শকুন্তলা দেৱী, মানৱ কম্পিউটাৰ নামে খ্যাত ভাৰতীয়।
* ১৯৪৪ - পদ্মাৱতী বন্দ্যোপাধ্যায়, ভাৰতীয় বায়ুসেনাৰ প্ৰাক্তন তিনি তাৰকাযুক্ত বিষয়া।
* ১৯৫২ - সনন্ত তাঁতী, অসমীয়া কবি।
* ১৯৫৪ - চেতনা দাস, অসমীয়া অভিনেত্ৰী।
* ১৯৫৫ - ডেভিদ জুলিয়াছ, আমেৰিকান শৰীৰতত্ত্ববিদ।
* ১৯৭১ - টবু, ভাৰতীয় অভিনেত্ৰী।
* ১৯৭৫ - অমৃত প্ৰীতম, ভাৰতীয় শব্দযন্ত্ৰী।
* ১৯৮৭ - জানকী অম্মল, ভাৰতীয় উদ্ভিদবিজ্ঞানী।

## মৃত্যু
* ১৯৭০ - শম্ভু মহাৰাজ, ভাৰতৰ কথক সম্ৰাট ৰূপে খ্যাত পণ্ডিত। 
* ২০০২ - বীৰেণ বৰকটকী, সাহিত্যিক, অসম সাহিত্য সভাৰ প্ৰাক্তন সভাপতি।
* ২০২২ - অসমৰ মঞ্চ আৰু চলচ্চিত্ৰ জগতৰ প্ৰবীণ অভিনেতা, অসম চৰকাৰৰ নটসূৰ্য ফণী শৰ্মা বঁটাপ্ৰাপক **[[ভোলা কটকী]]**ৰ মৃত্যু হয়। ১৯৩৫ চনৰ ২০ জানুৱাৰীত শোণিতপুৰ জিলাৰ জামুগুৰিহাটত জন্মগ্ৰহণ কৰা ভোলা কটকী, ১৯৮১ চনত ড° **[[ভবেন্দ্ৰনাথ শইকীয়া]]**ই নিৰ্মাণ কৰা **"অৰ্নিবাণ"** বোলছবিৰ মুখ্য চৰিত্ৰ **"ৰজনী মাষ্টৰ"** চৰিত্ৰত অভিনয় কৰি সকলোৰে মাজত জনপ্ৰিয় হৈ পৰে।

## দিৱস
* পতাকা দিৱস (পানামা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
১ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৫৮ - ভাৰতত ইষ্ট ইণ্ডিয়া কোম্পানীৰ শাসনৰ সামৰণি। সমগ্ৰ ভাৰতৰ শাসন ইংলেণ্ডৰ ৰাণী হস্তগত। ভাৰত আনুষ্ঠানিক ভাৱে ইংৰাজৰ অধীন হয়।
* ১৮৮১ - ভাৰতৰ কলকাতাত প্ৰথমবাৰৰ বাবে ঘোঁৰাই টনা ট্ৰামৰ প্ৰচলন হয়।
* ১৯৫৬ - ত্ৰিপুৰা আৰু দিল্লীক কেন্দ্ৰীয় শাসিত অঞ্চল ৰূপে ঘোষণা। ৰাজ্য পুনৰ্গঠন আয়োগৰ অনুমোদন অনুসৰি নতুন অন্ধ্ৰ প্ৰদেশ গঠিত হয় আৰু হায়দৰাবাদ ইয়াৰ ৰাজধানী হয়।
* ১৯৬৬ - পঞ্জাব দ্বিখণ্ডিত হৈ দুখন স্বতন্ত্ৰ ৰাজ্য পঞ্জাব আৰু হাৰিয়ানা গঠন হয়। উভয়ৰে ৰাজধানী হয় চণ্ডীগড়।
* ১৯৭৩ - মহীশূৰ ৰাজ্যৰ নাম সলনি কৰি নতুন নাম কৰ্ণাটক কৰা হয়। লাক্ষাদ্বীপ, মিনিকয় আৰু আমিন ডিভিক একেলগে লাক্ষাদ্বীপ কৰি কেন্দ্ৰীয় শাসিত অঞ্চলৰ মৰ্যাদা প্ৰদান কৰা হয়।
* ১৯৯৮ - গুৱাহাটীৰ খানাপাৰাত গেছ টেংকাৰ বিস্ফোৰণত ১১ জন লোকৰ মৃত্যু হয় , বিস্তৰ ক্ষয় ক্ষতি হয়।
* ২০০০ - মধ্য প্ৰদেশৰ প্ৰায় এক তৃতীয়াংশ অঞ্চল সামৰি ছত্তীছগঢ় ৰাজ্য গঠন কৰা হয়।
* ২০০০ - হৰেকৃষ্ণ ডেকাৰ অসম আৰক্ষীৰ সঞ্চালক ৰূপে কাৰ্যভাৰ গ্ৰহণ কৰে।
* ২০০২ - এছ পি ভাৰুচাৰ উচ্চতম ন্যায়ালয়ৰ মুখ্য ন্যায়াধীশ ৰূপে কাৰ্যভাৰ গ্ৰহণ কৰে। তেওঁ এই পদত ২০০২ চনৰ ৫ মে'ই লৈকে কাৰ্যনিবাহ কৰে।

## জন্ম
* ১৯১৩ - আজলীতৰা নেওগ, অসমীয়া শিশু সাহিত্যিক আৰু কবি।
* ১৯৩৩ - সমীৰ ৰায়চৌধুৰী, হাংৰি আন্দোলনৰ ভাৰতীয় কবি, চুটিগল্পকাৰ, প্ৰৱন্ধকাৰ, ঔপন্যাসিক আৰু সম্পাদক।
* ১৯৩৮ - মধুৰাম বড়ো, অসমৰ বিশিষ্ট সাহিত্যিক, সম্পাদক তথা শিক্ষাবিদ। তেওঁ উত্তৰ পূৰ্বাঞ্চলৰ ভিতৰত ভাষা বিজ্ঞানৰ প্ৰথম স্নাতকোত্তৰ।
* ১৯৪৫ - নৰেন্দ্ৰ অচ্যুত দাভোলকাৰ, ভাৰতীয় চিকিৎসক, সমাজ কৰ্মী, যুক্তিবাদী আৰু লেখক।
* ১৯৫৫ - ধনেশ্বৰ ইংতি, ভাৰতীয় সাহিত্যিক, গীতিকাৰ তথা শিক্ষাবিদ।
* ১৯৫৫ - কিৰিপ চলিহা, ভাৰতৰ চতুৰ্দশ লোকসভাৰ সাংসদ।
* ১৯৬৩ - নীতা আম্বানী, ভাৰতীয় উদ্যমী, ৰিলাইয়েন্স ফাউণ্ডেচনৰ প্ৰতিষ্ঠাপক।
* ১৯৬৫ - পদ্মিনী কোহলাপুৰী, ভাৰতীয় অভিনেত্ৰী আৰু কণ্ঠশিল্পী।
* ১৯৭৩ - ঐশ্বৰ্যা ৰায় বচ্চন, ভাৰতীয় অভিনেত্ৰী।
* ১৯৮৭ - ইলিয়ানা ডি'ক্ৰুজ, ভাৰতীয় অভিনেত্ৰী আৰু মডেল।

## মৃত্যু
* ১৯৫০ - বিভূতিভূষণ বন্দ্যোপাধ্যায়, জনপ্ৰিয় ভাৰতীয় লেখক।
* ১৯৫৫ - ডেল কাৰ্নেগী, আমেৰিকা যুক্তৰাষ্ট্ৰৰ লেখক আৰু প্ৰবক্তা।

## দিৱস
* বিশ্ব বিশুদ্ধ নিৰামিষভোজী (ভেগান) দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
আমেৰিকা যুক্তৰাষ্ট্ৰৰ ৰাষ্ট্ৰপতিসকলৰ তালিকা

; দল সমূহ

শ্ৰেণী:আমেৰিকা যুক্তৰাষ্ট্ৰ
এলেন দেউৰী

**এলেন দেউৰী** (জন্ম- ১২ জানুৱাৰী ১৯৯৬) এজন ভাৰতীয় পেছাদাৰী ফুটবল খেলুৱৈ। তেওঁ ইণ্ডিয়ান ছুপাৰ লীগত নৰ্থ ইষ্ট ইউনাইটেড এফ চি আৰু আই-লীগত শ্বিলং লাজং এফ চি দলৰ হৈ খেলিছিল। তেওঁ মিডফিল্ডাৰ হিচাপে খেলে।

## ক্ৰীড়াজীৱন
### প্ৰাৰম্ভিক কেৰিয়াৰ
এলেন দেউৰীয়ে অসমত ভাৰতীয় ক্ৰীড়া প্ৰাধিকৰণত (SAI) যোগদান কৰি নিজৰ ফুটবল কেৰিয়াৰ আৰম্ভ কৰে। ২০১১ চনত তেওঁ টাটা ফুটবল একাডেমীত যোগদান কৰে যদিও তিনি মাহৰ পাছতে তেওঁ আই এম জি ৰিলায়েন্সৰ জলপানি লাভ কৰি আমেৰিকা যুক্তৰাষ্ট্ৰৰ ফ্ল'ৰিডাত অৱস্থিত আই এম জি একাডেমীত যোগদান কৰে। আই এম জি একাডেমীত থাকোঁতে তেওঁ এখন বন্ধুত্বপূৰ্ণ খেলত আমেৰিকা যুক্তৰাষ্ট্ৰৰ ৰাষ্ট্ৰীয় মহিলা ছিনিয়ৰ দলক ৪-০ গ'লৰ ব্যৱধানত পৰাস্ত কৰা ভাৰতীয় আই এম জি দলটোৰ সদস্য আছিল।

আই এম জি একাডেমীত দুবছৰ থকাৰ পাছত দেউৰী ভাৰতলৈ ঘূৰি আহি গোৱাৰ সৰ্বভাৰতীয় ফুটবল ফেডাৰেছন (AIFF) একাডেমীত যোগদান কৰে। AIFF একাডেমীত থাকোঁতেই তেওঁ উদান্ত সিঙৰ সৈতে নাইকি অল এছিয়া কেম্পত যোগদান কৰে আৰু তাৰ পৰা তেওঁলোক দুয়োজন অষ্ট্ৰেলিয়াত অল ষ্টাৰ স্কোৱাডত যোগদানৰ বাবে নিৰ্বাচিত হয়।

### শ্বিলং লাজং
২০১৪ চনৰ ২১ জুলাইত আই-লীগৰ দল শ্বিলং লাজং এফ চিৰ সৈতে দেউৰী প্ৰধমবাৰৰ বাবে পেছাদাৰীভাৱে চুক্তিৱদ্ধ হয়।

#### নৰ্থ ইষ্ট ইউনাইটেড (ঋণ)
শ্বিলং লাজঙৰ সৈতে চুক্তিৱদ্ধ হোৱাৰ পাছত তেওঁ শ্বিলং লাজঙৰ অংশীদাৰীত্ব থকা নৰ্থ ইষ্ট ইউনাইটেড দলৰ সৈতে ২০১৪ বৰ্ষৰ ইণ্ডিয়ান ছুপাৰ লীগৰ বাবে ঋণত চুক্তিৱদ্ধ হয়। ২০১৪ চনৰ ৮ নৱেম্বৰ তাৰিখে চেন্নায়ন দলৰ বিৰুদ্ধে নৰ্থ ইষ্ট ইউনাইটেড দলৰ হৈ তেওঁ জীৱনৰ প্ৰথম পেছাদাৰী খেলত অংশ লয়। খেলৰ ৬১তম মিনিটত তেওঁ ছেমিনলেন দংগেলৰ স্থানত পৰিৱৰ্তিত খেলুৱৈ হিচাপে খেলপথাৰত প্ৰৱেশ কৰে। খেলখন ২-২ গ'ল ব্যৱধানত অমীমাংসিত হৈ ৰয়।

## আন্তঃৰাষ্ট্ৰীয়
এলেন দেউৰীয়ে ১৩-অনূৰ্ধ্ব, ১৪-অনূৰ্ধ্ব, ১৬-অনূৰ্ধ্ব আৰু ১৯-অনূৰ্ধ্ব শাখাত ভাৰতীয় ফুটবল দলৰ হৈ খেলিছে। ২০০৯ চনত অনূৰ্ধ্ব-১৩ শাখাত তেওঁ আত্মপ্ৰকাশ কৰে আৰু তাৰ পাছৰ বছৰত অনূৰ্ধ্ব-১৪ শাখাত যোগদান কৰে। ২০১২ চনৰ AFC ১৬-অনূৰ্ধ্ব চেম্পিয়নশ্বিপত আৰু ২০১৪ চনৰ AFC ১৯-অনূৰ্ধ্ব চেম্পিয়নশ্বিপ কোৱালিফায়াৰত তেওঁ ভাৰতীয় দলৰ অংশ আছিল।

## কেৰিয়াৰ পৰিসংখ্যা

## তথ্য সংগ্ৰহ

## বাহ্যিক সংযোগ
* ইণ্ডিয়ান ছুপাৰ লীগ প্ৰফাইল .

শ্ৰেণী:অসমীয়া ক্ৰীড়াবিদ
শ্ৰেণী:অসমৰ ফুটবল খেলুৱৈ
শ্ৰেণী:ভাৰতৰ ফুটবল খেলুৱৈ
শ্ৰেণী:নৰ্থ ইষ্ট ইউনাইটেড এফ চি
ৰাজজ্যোতি কোঁৱৰ

**ৰাজজ্যোতি কোঁৱৰ** (জন্ম- ৭ অক্টোবৰ ১৯৭৫) অসমৰ উত্তৰ লক্ষীমপুৰৰ এজন গায়ক আৰু সুৰকাৰ। তেওঁ বহুকেইখন অসমীয়া চলচ্চিত্ৰৰ লগতে বলিউডৰো বহুকেইখন চলচ্চিত্ৰৰ সংগীতত কণ্ঠদান কৰিছে।

## শিক্ষাজীৱন
উত্তৰ লক্ষীমপুৰ মজলীয়া বিদ্যালয় আৰু উত্তৰ লক্ষীমপুৰ চৰকাৰী উচ্চতৰ মাধ্যমিক বিদ্যালয়ত তেওঁ স্কুলীয়া শিক্ষা গ্ৰহণ কৰে। তাৰ পাছত তেওঁ যোৰহাটৰ জগন্নাথ বৰুৱা মহাবিদ্যালয়, গুৱাহাটীৰ কটন কলেজ আৰু পাছলৈ মুম্বাইৰ নেচনেল কলেজ (জামাথমল আদৱানি ল' কলেজ)ৰপৰা শিক্ষা লাভ কৰে।

## ব্যক্তিগত জীৱন
১৯৭৫ চনৰ ৭ অক্টোবৰ তাৰিখে উত্তৰ লক্ষীমপুৰৰ নকাৰীৰ এক আহোম পৰিয়ালত তেওঁৰ জন্ম হয়। পিতৃ ক্ষেত্ৰমোহন বৰা আৰু মাতৃ অমিয়া বৰা। ২০১৩ চনত তেওঁ লিজা কোঁৱৰৰ সৈতে বিবাহপাশত আৱদ্ধ হয়।

## প্ৰাৰম্ভিক সংগ্ৰাম
১৯৯৬ চনত তেওঁ নিজৰ প্ৰথমখন সংগীতৰ এলবাম *সাগৰ তুমি*ৰ ৰেকৰ্ডিঙৰ উদ্দেশ্যে মুম্বাইলৈ যায়। তাৰ পাছৰ বছৰতে তেওঁ মুম্বাইত নিজৰ কেৰিয়াৰ গঢ়াৰ মানসেৰে স্থায়ীভাৱে তালৈ গুচি যায়। তাৰ সমান্তৰালকৈ তেওঁ বান্দ্ৰাস্থিত নেচনেল কলেজৰ আইন শাখাত নামভৰ্তি কৰে যদিও তেওঁ সংগীতৰ সাধনাতহে বেছিকৈ মনোনিৱেশ কৰে। এই সময়ছোৱাত তেওঁৰ ককায়েক ভাগ্যমোহন কোঁৱৰে তেওঁক আৰ্থিক সহায়-সহযোগ আগবঢ়াই থাকে। তথাপি আৰ্থিক অনাটনৰ কাৰণে তেওঁ মুম্বাইত ৪০খন বিছনাযুক্ত এক ডৰ্মিটৰীতো প্ৰায় ডেৰ বছৰ থাকিবলগীয়া হয়। 

## চলচ্চিত্ৰত কণ্ঠদান
প্ৰায় সাত-আঠ বছৰ সংগ্ৰাম কৰাৰ পাছত তেওঁ "ছুপাৰষ্টাৰ" নামৰ ছবিত কণ্ঠ দিয়াৰ সুবিধা পায়। ২০০৮ চনত মুক্তিপ্ৰাপ্ত চলচ্চিত্ৰখনৰ "আজনবী খোৱাব' মে'" শীৰ্ষক গীতটি হিট গান হিচাপে পৰিগণিত হয়। ইয়াৰ পাছত তেওঁ ক্লিক, এচিড ফেক্টৰী, মিছন ইষ্টানবুল, ৰাগিনী এম এম এছ, হোষ্টেল, ছাড্ডা আড্ডা, মল্লিকা ইত্যাদি বলিউডৰ বহুকেইখন চলচ্চিত্ৰৰ সংগীতত কণ্ঠদান কৰে। ইয়াৰ উপৰিও তেওঁ ৰামধেনু, ৰিচাং, আকাশ চুবলৈ মন, ৰ'দ্‌ ইত্যাদি অসমীয়া চলচ্চিত্ৰতো গান গায় আৰু বহুকেইটা গান হিট হয়।

## বেণ্ড
যোৰহাটত উচ্চতৰ মাধ্যমিক শিক্ষা লাভ কৰি থকা সময়ত ৰাজে 'ডাইনেষ্টী' (Dynasty) নামৰ এক বেণ্ড গঠন কৰিছিল। কটন কলেজত পঢ়ি থকা সময়ত তেওঁ 'জাষ্ট' (Just) নামৰ এক বেণ্ডৰ হৈ গান গায়।  মুম্বাইত থকাৰ প্ৰাৰম্ভিক সময়ছোৱাত তেওঁ 'Hoboes' নামৰ এক বেণ্ডৰ লীড ভকেলিষ্ট হিচাপে অনুষ্ঠান পৰিৱেশন কৰিছিল। মনছুৰ আলম নামৰ সেই সময়ৰ এ্জন সফল গীটাৰিষ্টৰ সৈতেও তেওঁ কাম কৰে।

## গীতৰ তালিকা

**বলিউডৰ গান**

**অসমীয়া বোলছবিৰ গান**

**অসমীয়া এলবাম**

## পুৰষ্কাৰ

*ৰাগিনী এম এম এছ বোলছবিৰ "ইতনে' কৰীব আও" শীৰ্ষক গীতৰ বাবে Best New Sensation of the year শাখাত ২০১২ চনৰ ষ্টাৰডাষ্ট বঁটাৰ বাবে মনোনয়ন লাভ।

*ৰিচাং বোলছবিৰ ৱাৰিয়ৰ অৱ লাভ  শীৰ্ষক গীতৰ বাবে ২০১৩ চনত শ্ৰেষ্ঠ নেপথ্য গায়কৰ প্ৰাগ চিনে বঁটা লাভ।

*"অলস আবেলি" এলবামৰ শীৰ্ষগীতটিৰ বাবে ২০১৩ চনত শ্ৰেষ্ঠ গায়কৰ শিতানত ৰামধেনু ভিৱাৰ্ছ চইচ বঁটাৰ বাবে মনোনয়ন লাভ।

## তথ্য সংগ্ৰহ

## বাহ্যিক সংযোগ
* ৰূপহী ডট কম 
* ৰাজ কোঁৱৰ ডট কম 

শ্ৰেণী:অসমৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
আচৰণবাদ

আচৰণবাদীসকলৰ মতে প্ৰাণীয়ে উদ্দীপকৰ প্ৰতি সহাৰী জনোৱা  কাৰ্যই হ'ল আচৰণ। আৰু যি তত্ত্বৰ সহায়ত এই আচৰণৰ অধ্যয়ন আৰু বিশ্লেষণ কৰা হয় সিয়েই **আচৰণবাদ**  । আচৰণবাদীসকলে মানুহে কাহ মৰা,হাঁচি মৰা আদি সাধাৰণ শাৰীৰিক কাৰ্যৰ পৰা আৰম্ভ কৰি মানুহৰ উচ্চতম বৌদ্ধিক চিন্তা-চৰ্চালৈকে সকলো কামেই উদ্দীপক আৰু প্ৰতিক্ৰিয়াৰ মাজত এক প্ৰকাৰৰ সংযোগ স্থাপন হিচাপেহে কৰে বুলি বিশ্বাস কৰে।

আচৰণবাদৰ জন্ম হৈছিল কুৰি শতিকাৰ দ্বিতীয় দশকত। আচৰণবাদৰ মুখ্য প্ৰৱক্তা আছিল জন বি ৱাটচন  আৰু বি এফ স্কীনাৰ  । ইয়াৰোপৰি ৰাছিয়াৰ আইভান পাভলভ, বেখটাৰ্ভ আদি মনোবিজ্ঞানীয়েও আচৰণবাদলৈ বহুতো উল্লেখযোগ্য অৱদান আগবঢ়াই থৈ গৈছে। 

## আচৰণবাদ

## বাহ্যিক সংযোগ
*  Automated Behavior analysis
* ''Dictionary of the History of Ideas'': Behaviorism
* Books and Journal Articles On Behaviorism 
* Wuerzburg University: behaviourism 
* B.F. Skinner Foundation
* Cambridge Center for Behavioral Studies

শ্ৰেণী:মনোবিজ্ঞান
১৮ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৭২৭ - জয়পুৰ চহৰ প্ৰতিষ্ঠা হয়। এই চহৰৰ প্ৰধান স্থপিতবিদ আছিল বংগৰ **বিদ্যাধৰ চক্ৰৱৰ্তী**।
* ১৯৭২ - **[[বাঘ]]**ক ভাৰতৰ **ৰাষ্ট্ৰীয় পশু** ৰূপে স্বীকৃতি প্ৰদান কৰা হয়। *উল্লেখ্য যে ইয়াৰ আগতে ৰাষ্ট্ৰীয় পশু আছিল "সিংহ*।

## জন্ম
* ১৯৮৫ - শান্তাৰাম বাপু, অন্যনাম শান্তাৰাম ৰাজাৰাম ভানকুৰ, ভাৰতীয় নিৰ্মাতা, প্ৰযোজক, অভিনেতা। তেঁও চলচ্চিত্ৰৰ সৰ্ব্বোচ্চ সন্মান **"[[দাদাচাহেব ফাল্কে]]"** বঁটা লাভ কৰিছিল। ১৯৯২ চনত মৰণোত্তৰভাৱে ভাৰতৰ দ্বিতীয় সৰ্বোচ্চ অসামৰিক সন্মান **[[পদ্মবিভূষণ]]** তেওঁলৈ আগবঢ়োৱা হয়। মৃত্যু ৩০ অক্টোবৰ ১৯৯০ চন।
* ১৯৫০ - **[[জিতেন্দ্ৰনাথ গোস্বামী]]**, ভাৰতৰ প্ৰথম চন্দ্ৰ অভিযান **"চন্দ্ৰযান-১"**ৰ মুখ্য বিজ্ঞানী।
* ১৯৫৪ - **[[ৰঞ্জন গগৈ]]**, ভাৰতৰ উচ্চতম ন্যায়ালয়ৰ প্ৰাক্তন ন্যায়াধীশ। ন্যায়াধীশ দীপক মিশ্ৰয়ে অৱসৰ গ্ৰহণ কৰাৰ পিছত ৩ অক্টোবৰ ২০১৮ তাৰিখে তেওঁ ভাৰতৰ **৪৬ সংখ্যক মুখ্য ন্যায়াধীশ**ৰ পদত অধিষ্ঠিত হয়। দেশৰ সৰ্বোচ্চ ন্যায়িক পদত অধিষ্ঠিত হোৱা তেওঁ প্ৰথমগৰাকী **অসমীয়া** হোৱাৰ লগতে **উত্তৰ-পূৱ ভাৰত**ৰো প্ৰথমগৰাকী ব্যক্তি।
* ১৯৬৯ - চন্দনা গোস্বামী, অসমীয়া ঔপন্যাসিক। ২০১২ চনত তেখেতে অসমীয়া ভাষাত **"পাটকাই ইপাৰে মোৰ দেশ"** গ্ৰন্থৰ বাবে সাহিত্য অকাডেমি বঁটা লাভ কৰে।
* ১৯৭২ - জুবিন গাৰ্গ, অসমীয়া কণ্ঠশিল্পী, গীতিকাৰ, সুৰকাৰ, কবি।
* ১৯৮২ - জাষ্টিন এন্থনি নেপ, ৱিকিপিডিয়া ব্যৱহাৰকাৰী।
* ১৯৮৪ - নয়নতাৰা বা ডায়েনা মৰিয়ম কুৰিয়ান, ভাৰতীয় অভিনেত্ৰী।

## মৃত্যু
* ১৮৮৭ - গুস্তাভ ডিওডৰ ফেচনাৰ, জাৰ্মান পৰীক্ষামূলক মনোবিজ্ঞানী, দাৰ্শনিক আৰু পদাৰ্থবিজ্ঞানী।
* ১৯২২ - মাৰ্চেল প্ৰুষ্ট, ফৰাচী ঔপন্যাসিক, সমালোচক আৰু ৰচনাবিদ।
* ১৯৪১ - ৱাল্টাৰ হেৰমান নাৰ্নষ্ট, খ্যাতনামা জাৰ্মান বিজ্ঞানী। ১৯২০ চনত তেওঁ **ৰসায়ন বিজ্ঞান**ৰ **নোবেল বঁটা** লাভ কৰিছিল।
* ১৯৬২ - নীলছ ব’ৰ, ডেনমাৰ্কৰ পদাৰ্থ বিজ্ঞানী।
* ১৯৬৭ - **[[ৰঘুনাথ চৌধাৰী]]**, বিহগী কবি হিচাপে খ্যাত অসমীয়া সাহিত্যৰ **ৰোমাণ্টিক যুগ**ৰ এগৰাকী বিশিষ্ট কবি। মূলতঃ প্ৰকৃতিক কেন্দ্ৰ কৰিয়েই অসংখ্য কবিতা ৰচনা কৰা বাবে তেখেত **বিহগী কবি** নামেৰে জনাজাত।

## দিৱস
* স্বাধীনতা দিৱস (মৰক্কো)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
১৫ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৪৯ - মহাত্মা গান্ধীৰ হত্যাৰ অভিযোগত নাথুৰাম গডছে আৰু নাৰায়ণ দত্তাত্ৰেয় আপ্তেক আম্বালা জেলত ফাঁচি দিয়া হয়।
* ১৯৮৩ - চাইপ্ৰাছে স্বাধীনতা লাভ কৰে।
* ২০০০ - অসমৰ সত্ৰীয়া নৃত্যক সংগীত নাটক একাডেমীয়ে ভাৰতৰ অন্যতম শাস্ত্ৰীয় নৃত্যৰ মৰ্য্যদা প্ৰদান কৰে।
* ২০০০ - ঝাৰখণ্ডক ভাৰতৰ **২৮ সংখ্যক** ৰাজ্য হিচাপে ঘোষণা কৰা হয়।
* ২০০৭ - বাংলাদেশত হোৱা ঘূৰ্ণী বতাহত প্ৰায় ৭০০০ মানুহৰ মৃত্যু হয়।

## জন্ম
* ১৮৬৬ - কৰ্ণেলিয়া সৰাবজী, ভাৰতীয় বিদুষী মহিলা।
* ১৮৭৫ - বীৰচা মুণ্ডা, ভাৰতৰ স্বাধীনতা সংগ্ৰামী।
* ১৮৯৪ - বাণীকান্ত কাকতি, অসমীয়া ভাষাবিদ, গৱেষক তথা সাহিত্যিক।
* ১৯২৩ - ড° গোলোকচন্দ্ৰ গোস্বামী, অসমৰ ভাষাত্ত্ববিদ, গৱেষক।
* ১৯৭০ - বিদিতা অশোক বৈদ্য, ভাৰতীয় স্নায়ুবিজ্ঞানী।
* ১৯৮৬ - ছানিয়া মিৰ্জা, আন্তৰ্জাতিক ভাৰতীয় মহিলা টেনিচ খেলুৱৈ।

## মৃত্যু
* ১৬৩০ - জহান্স কেপলাৰ, জাৰ্মান জ্যোতিৰ্বিজ্ঞনী।
* ১৯১৭ - ইমিল ডাৰখাইম, ফৰাচী সমাজতত্ত্ববিদ।
* ১৯৮২ - বিনোৱা ভাৱে, ভূ-দান আন্দোলনৰ নেতা।
* ১৯৮৭ - শ্যামল মিত্ৰ, ভাৰতীয় কণ্ঠশিল্পী।
* ২০১৫ - ছৈয়দ জাফৰি, ভাৰতীয় অভিনেতা।

## দিৱস
* জনজাতীয় গৌৰৱ দিৱস (ভাৰত)।
* ৰাষ্ট্ৰীয় বৃক্ষৰোপণ দিৱস (শ্ৰীলংকা‌)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
১৩ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯১৩ - ৰবীন্দ্ৰনাথ ঠাকুৰলৈ সাহিত্যৰ নোবেল বঁটা আগবঢ়োৱা হয়। নোবেল বঁটা লাভ কৰা এৱেঁই প্ৰথম ভাৰতীয়।

## জন্ম
* ১৮৩১ - জেমছ ক্লাৰ্ক মেক্সৱেল, স্কটলেণ্ডৰ পদাৰ্থ-বিজ্ঞানী।
* ১৯২৩ - উপেন্দ্ৰ নাথ গোস্বামী, সাহিত্যিক তথা অসমীয়া ভাষাৰ গৱেষক।
* ১৯৬৭ - জুহি চাওলা, ভাৰতীয় অভিনেত্ৰী।

## মৃত্যু
* ১৯০৭ - ফ্ৰান্সিছ থমছন, ইংৰাজ কবি।
* ১৯৪৭ - নগেন্দ্ৰ নাৰায়ণ চৌধুৰী, অসমীয়া ভাষা, সাহিত্য-সংস্কৃতিৰ প্ৰাতঃস্মৰণীয় ব্যক্তি।
* ১৯৯৮ - সাহিত্যাচাৰ্য যজ্ঞেশ্বৰ শৰ্মা, যশস্বী কবি, সাহিত্যিক। তেখেতে ১৯৭৬ চনৰ অসম সাহিত্য সভাৰ টিহু অধিবেশনত সভাপতিত্ব কৰিছিল।
* ২০০০ - উপেন্দ্ৰনাথ গোস্বামী, সাহিত্যিক তথা অসমীয়া ভাষাৰ গৱেষক।
* ২০০৭ - ড॰ চন্দ্ৰধৰ চমুৱা, নাট্যকাৰ সাহিত্যিক।

## দিৱস
* বিশ্ব অনুকম্পা দিৱস

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
মনোযৌন বিকাশ

**মনোযৌন বিকাশ**  হ'ল ব্যক্তিত্বৰ ক্ৰমবিকাশ সম্পৰ্কে বিশ্ববিখ্যাত মনোবিজ্ঞানী চিগ্‌মণ্ড ফ্ৰয়েডে আগবঢ়োতা এক বৈপ্লৱিক তত্ত্ব। ফ্ৰয়েডৰ মতে মানুহৰ ব্যক্তিত্ব বিকাশ সৰ্বমুঠ পাঁচটা স্তৰৰ মাজেদি সম্পূৰ্ণ হয়। যেনে-
# মৌখিক অৱস্থা (oral stage),
# পায়ু অৱস্থা (anal stage),
# শিশ্না অৱস্থা (phallic stage),
# সুপ্তযৌন অৱস্থা (latency stage),
# উপস্থ অৱস্থা (genital stage)।

ফ্ৰয়ডৰ বিশ্বাস কৰিছিল যে মানুহৰ যৌন বাসনাবোৰ ভালদৰে পূৰ্ণ নহয়,তেনেহ'ল মানুহৰ ব্যক্তিত্বৰ বিকাশত বাধা আহি পৰে।সেয়ে তেওঁ মানুহৰ ব্যক্তিত্বৰ বিকাশৰ স্তৰবোৰক মনোযৌন বিকাশ বুলি নামাকৰণ কৰিছিল। ফ্ৰয়ডে মনোযৌন বিকাশ তত্ত্বৰ দ্বাৰা প্ৰমাণ কৰিছিল যে প্ৰাপ্তবয়স্ক ব্যক্তিৰ দৰে শিশুৰো যৌন অনুভূতি থাকে। শৈশৱকালত নিজ দেহৰ যৌন-সংবেদী অঞ্চলবোৰৰ সুখদায়ক অনুভূতিয়ে শিশুক যৌন-তৃপ্তি দিয়ে। শৈশৱ যৌনতাক ফ্ৰয়ডে আত্ম-ৰতি (Auto-Erotism) বুলি অভিহিত কৰিছিল।

## তথ্য সংগ্ৰহ

শ্ৰেণী:মনোবিজ্ঞান
উত্তৰাখণ্ড

**উত্তৰাখণ্ড** ( ,  or ; হিন্দী: उत्तराखण्ड), ভাৰতৰ এখন ৰাজ্য, যাৰ নাম ২০০০ চনৰ পৰা ২০০৬ চন পৰ্য্যন্ত *উত্তৰাঞ্চল* আছিল। এইখন ভাৰতৰ ২৭-তম ৰাজ্য। ইয়াৰ উত্তৰে তিব্বত (চীনৰ অংশ), পূবে নেপাল, পশ্চিমে ভাৰতৰ হিমাচল প্ৰদেশ আৰু দক্ষিণে উত্তৰ প্ৰদেশ অৱস্থিত। ২০০০ চনলৈকে এইখন উত্তৰপ্ৰদেশৰ অন্তৰ্গত আছিল। পুৰাণ আৰু ভাৰতৰ প্ৰাচীন ঐতিহাসিক দলিলসমূহে এই অঞ্চলৰ প্ৰাচীন নাম "উত্তৰাখণ্ড" হিচাপেই বৰ্ণিত - যাৰ আক্ষৰিক অৰ্থ ভাৰতৰ উত্তৰৰ ভূখণ্ড। স্থানীয় জনগণৰ অধিকাংশৰ ইচ্ছাৰে ২০০৭ চনৰ জানুৱাৰী মাহৰ পৰা ইয়াৰ নাম উত্তৰাঞ্চলৰ সলনি উত্তৰাখণ্ড কৰা হয়। উত্তৰাখণ্ডৰ অস্থায়ী ৰাজধানী দেৰাডুন। ৰাজ্যৰ উচ্চতম আদালত (হাইকোৰ্ট) *নৈনিতাল*ত অৱস্থিত।

প্ৰত্নতাত্ত্বিক খননৰ ফলস্বৰূপে প্ৰাগঐতিহাসিক কালৰে পৰা উত্তৰাখণ্ড ভূখণ্ডত মানুহৰ বাসস্থানৰ প্ৰমাণ পোৱা যায়। প্ৰাচীন ভাৰতৰ বৈদিক যুগত এই অঞ্চলটো কুৰু আৰু পাঞ্চল মহাজনপদৰ অংশ আছিল। গড়োৱাল আৰু কুমাওঁ অঞ্চলৰ প্ৰথম উল্লেখযোগ্য বংশ আছিল কুনিন্দ বংশ। খ্ৰীষ্টপূৰ্ব ২য় শতিকাৰ এই বংশটো প্ৰথমে শৈৱ ধৰ্ম আছিল।  কোলাচীত পোৱা অশোকৰ শিলালিপিৰ পৰা এই অঞ্চলত বৌদ্ধ ধৰ্মৰ অস্তিত্ব আছিল বুলি বুজা যায়। মধ্যযুগীয় কালত এই অঞ্চলটো কুমাউন ৰাজ্য আৰু গড়ৱাল ৰাজ্যৰ অন্তৰ্গত আছিল।  ১৮০৩ চনত এই ৰাজ্য নেপালৰ গোৰ্খা সাম্ৰাজ্যৰ অধীনলৈ আহে। ১৮১৬ চনত এংলো-নেপালী যুদ্ধৰ পিছত বৰ্তমানৰ উত্তৰাখণ্ডৰ অধিকাংশ অঞ্চল চুগৌলি সন্ধিৰ অধীনত ব্ৰিটিছ ভাৰতৰ লগত সংযুক্ত হৈছিল।  যদিও পূৰ্বৰ গড়ৱাল আৰু কুমাউন আৰু গড়োৱাল ৰাজ্য দুখন প্ৰতিদ্বন্দ্বী ৰাজ্য আছিল, তথাপিও চুবুৰীয়া বিভিন্ন জনগোষ্ঠীৰ অৱস্থান আৰু পাৰস্পৰিক ভৌগোলিক, অৰ্থনৈতিক, সাংস্কৃতিক, ভাষিক আৰু পৰম্পৰাগত সাদৃশ্যৰ বাবে দুয়োটা অঞ্চলৰ মাজত যি ঐক্য গঢ় লৈ উঠিছিল, সেই ঐক্যই এক বিশেষ গতি প্ৰদান কৰিছিল নব্বৈৰ দশকত উত্তৰাখণ্ড আন্দোলন।

উত্তৰাখণ্ডৰ বাসিন্দাসকলক উত্তৰাখণ্ডী বুলি কোৱা হয়। বিশেষভাৱে অঞ্চলভিত্তিক উত্তৰাখণ্ডৰ বাসিন্দাসকলক দুটা ভাগত বিভক্ত কৰা হৈছে – গড়োৱালী আৰু কুমাউনী।  ২০১১ চনৰ লোকপিয়ল অনুসৰি এই ৰাজ্যৰ জনসংখ্যা ১০,১১৬,৭৫২। জনসংখ্যাৰ হিচাপত ই ভাৰতৰ ১৯ নং সৰ্বাধিক জনবহুল ৰাজ্য। এই ৰাজ্যৰ জনসংখ্যাৰ এক বৃহৎ অংশ ৰাজপুত আৰু ব্ৰাহ্মণ।  ৰাজ্যখনৰ ৮৫% লোক হিন্দু। ৰাজ্যৰ দ্বিতীয় বৃহত্তম ধৰ্মীয় গোট মুছলমান। লগতে শিখ, খ্ৰীষ্টান, বৌদ্ধ আৰু জৈনসকলো এই ৰাজ্যত বাস কৰে। গড়োৱালী আৰু কুমাউনী ভাষা আৰু অন্যান্য পাহাৰীয়া উপভাষা ৰাজ্যখনৰ প্ৰধান আঞ্চলিক ভাষা। এই ৰাজ্যৰ আটাইতকৈ বেছি কথিত ভাষা হিন্দী।  উত্তৰাখণ্ড ভাৰতৰ একমাত্ৰ ৰাজ্য য'ত সংস্কৃত ভাষাকো চৰকাৰী ভাষাৰ মৰ্যাদা হৈছে।

## তথ্য সংগ্ৰহ

## বাহ্যিক সংযোগ

* of Uttarakhand Government
*
*Resources on Uttarakhand - news, policies, documents, articles 
*Photos of the massive destruction due to floods, Uttarakhand

শ্ৰেণী:ভাৰতৰ ৰাজ্য
১৭ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৫২৫ - বাবৰে ভাৰত আক্ৰমণ অভিযান আৰম্ভ কৰিছিল। সিন্ধু প্ৰদেশেদি এই অভিযান চলাইছিল আৰু এয়া বাবৰৰ ভাৰত আক্ৰমণৰ পঞ্চম আভিযান আছিল।
* ১৫৫৮ - কুইন এলিজাবেথ ইংলেণ্ডৰ ৰাণী হয়।
* ১৮৫৭ - চিপাহী বিদ্ৰোহীসকলৰ হাতৰপৰা ইংৰাজসকলে লক্ষ্ণৌ দখল কৰে।
* ১৮৬৯ – ইজিপ্তত ভূমধ্য সাগৰক লোহিত সাগৰৰ সৈতে সংযোগ কৰা **[[ছুৱেজ খাল]]** উদ্বোধন কৰা হয়।
* ১৯১৯ - দক্ষিণ আফ্ৰিকাত বহুদলীয় গণতন্ত্ৰ প্ৰতিষ্ঠিত হয়।
* ১৯৩২ - তৃতীয় তথা অন্তিমখন ঘূৰণীয়া মেজমেল অনুষ্ঠিত হয়। উল্লেখ্য যে এই মেজমেলখন অনুষ্ঠিত হয় ১৪ ডিচেম্বৰলৈ।
* ১৯৩৯ - ছৈয়দ মহম্মদ চাদুল্লা দ্বিতীয়বাৰৰ বাবে অসমৰ মুখ্যমন্ত্ৰী হয় । তেওঁ ১৯৪১ চনৰ ২৪ ডিচেম্বৰলৈ কাৰ্যনিৰ্বাহ কৰে।
* ২০০০ - **[[শিৱসাগৰ]]** জিলাৰ বিহুবৰত সন্দেহযুক্ত আলফাৰ দ্বাৰা ৭জন লোকক গুলীয়াই হত্যা কৰা হৈছিল।
* ২০১২ – ইজিপ্তৰ মানফালুতৰ ওচৰৰ ৰে'লৱে ক্ৰছিংত সংঘটিত দুৰ্ঘটনাত কমেও ৫০ জন স্কুলীয়া ছাত্ৰ-ছাত্ৰীৰ মৃত্যু হয়।
* ২০১৯ – **কোভিড-১৯**ত আক্ৰান্ত হোৱা প্ৰথম জন ব্যক্তি ধৰা পৰে। ৫৫ বছৰীয়া এই ব্যক্তিজনে চীনৰ হুবেই প্ৰদেশৰ উহানৰ কোনোবা এখন বজাৰ পৰিভ্ৰমণ কৰিছিল।

## জন্ম
* ১৫০৩ - ব্ৰনজিনো, ইটালিয়ান চিত্ৰকৰ।
* ১৯২০ - জেমিনী গণেশন, ভাৰতীয় অভিনেতা।
* ১৯২৫ - ৰক হাডছন, আমেৰিকান অভিনেতা।
* ১৯৮২ - ইউছুফ পাঠান, ভাৰতীয় ক্ৰিকেটাৰ।

## মৃত্যু
* ১৯২৮ - লালা লাজপত ৰায়, ভাৰতীয় স্বাধীনতা সংগ্ৰামী, লেখক আৰু ৰাজনীতিবিদ। ১৮৬৫ চনৰ ২৮ জানুৱাৰী তাৰিখে তেখেতে জন্মগ্ৰহণ কৰিছিল। তেওঁ ভাৰতীয় স্বাধীনতা আন্দোলনত এক গুৰুত্বপূৰ্ণ ভূমিকা পালন কৰিছিল। তেওঁ **পঞ্জাব কেশৰী** নামেৰে জনপ্ৰিয় আছিল। তেওঁ **লাল-বাল-পাল** ত্ৰিমূৰ্তিৰ তিনিজন সদস্যৰ এজন আছিল।  
* ১৯৬২ - যশৱন্ত সিং ৰাৱত, ভাৰতীয় সৈন্য বাহিনীৰ গাড়োৱাল ৰাইফলছৰ সৈনিক।
* ১৯৭৬ - মৌলানা আব্দুল হামিদ ভাসানী, বাংলাদেশী ৰাজনীতিবিদ। তেওঁৰ ৰাজনৈতিক কাৰ্যকাল ব্ৰিটিছ ঔপনিৱেশিক ভাৰত, পাকিস্তান আৰু বাংলাদেশ পৰ্য্যন্ত বিস্তৃত আছিল।
* ১৯৮৫ - জগদীশ চন্দ্ৰ মেধি, ভাৰতৰ স্বাধীনতা সংগ্ৰামী। তেখেতৰ জন্ম হৈছিল ১৯০৪ চনত বৰপেটা জিলাত। ছাত্ৰ অৱস্থাতে অসহযোগ আন্দোলনত যোগ দি বিদ্যালয় ত্যাগ কৰিব লগা হয়। মেধিয়ে ব্ৰিটিছ বিৰোধী বক্তৃতা দিয়া বাবে ১৯৪১ চনত ছয়মাহ কাৰাবাস খাটিবলগীয়া হয়। তাৰপিছত ভাৰত ত্যাগ আন্দোলনত যোগদান কৰি পুনৰ তেওঁ কাৰাগাৰলৈ যাবলগীয়া হয়। **জগদীশ চন্দ্ৰ মেধি** প্ৰথমাৱস্থাত ভাৰতীয় জাতীয় কংগ্ৰেছৰ সৈতে জড়িত আছিল যদিও ১৯৫০ চনত তেওঁ কিছুদিনৰ বাবে জে পি কৃপালিনীয়ে আৰম্ভ কৰা কিষান মজদুৰ পাৰ্টিত যোগদান কৰিছিল।
* ২০১১ - ৰেণু শইকীয়া, অসমীয়া অভিনেত্ৰী।

## দিৱস
* আজি **[[আন্তৰ্জাতিক শিক্ষাৰ্থী দিৱস]]**।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
তামিলনাডু

**তামিলনাডু** (তামিলে: தமிழ்நாடு *তাম্যিল্ড়্‌ নাড়্যি* আ-ধ্ব-ব: [t̪ɐmɨɻ n̪aːɽɯ]) ভাৰতীয় প্ৰজাতন্ত্ৰৰ ২৮খন ৰাজ্যৰ অন্যতম। এই ৰাজ্যৰ ৰাজধানী চেন্নাই (পূৰ্বতে **মাদ্ৰাজ**)। তামিলনাডু ভাৰতীয় উপদ্বীপৰ দক্ষিণত অৱস্থিত। এই ৰাজ্যৰ সীমাত পণ্ডিচেৰী, কেৰালা, কৰ্ণাটক আৰু অন্ধ্ৰপ্ৰদেশ অৱস্থিত। তামিলনাড়ুৰ ভৌগোলিক উত্তৰ দিশত পূৰ্বঘাট, পশ্চিম দিশত নীলগিৰি, আন্নামালাই পৰ্বত আৰু পালাক্কাদ, পূব দিশত বঙ্গোপসাগৰ, দক্ষিণ পূব দিশত মান্নাৰ উপসাগৰ আৰু পক প্ৰণালী আৰু দক্ষিণত ভাৰত মহাসাগৰ অৱস্থিত।

আয়তনৰ দিশৰ পৰা তামিলনাডু ভাৰতৰ একাদশ (এই ৰাজ্যেৰ আয়তন গ্ৰীছৰ সমান) আৰু জনসংখ্যাৰ ফালৰ পৰা সপ্তম বৃহত্তম ৰাজ্য। অন্যদিশে এই ৰাজ্য ভাৰতৰ জিডিপিৰ পঞ্চম বৃহত্তম অৱদানকাৰী আৰু ভাৰতৰ সবাতোকৈ অধিক পৰিমাণ নগৰায়িত ৰাজ্য। ভাৰতৰ সৰ্বাধিক সংখ্যক বাণিজ্যিক সংস্থা (১০.৫৬%) এই ৰাজ্যত অৱস্থিত।

প্ৰায় ৫০০খ্ৰীষ্টপূৰ্বৰ পৰা তামিলনাড়ু ভূখণ্ড তামিল জাতিৰ আৱাসস্থল। প্ৰায় ১৫০০-২০০০ বছৰ ধৰি এই অঞ্চলৰ প্ৰচলিত ভাষা তামিল বিভিন্ন লেখা আৰু সাহিত্যত ব্যৱহৃত হৈ আহিছে। তামিলনাড়ু প্ৰাকৃতিক সম্পদ, দ্ৰাবিড় স্থাপত্যৰ বিশালাকাৰ হিন্দু মন্দিৰ, শৈলচহৰ, সমুদ্ৰ তীৰ, বিভিন্ন ধৰ্মৰ তীৰ্থস্থানৰে পৰিপূৰ্ণ ৰাজ্য। এই ৰাজ্যত ৪টা ইউনেস্কো বিশ্ব ঐতিহ্যবাহী স্থান আছে।

## তথ্য সংগ্ৰহ

## বাহ্যিক সংযোগ

* 
* 
* Tamil Nadu | A compendium of Tamil culture, heritage and tradition 
* TN Government Guideline value 
* Tamil Nadu Government Website
* Department of Tourism, Government of Tamil Nadu

শ্ৰেণী:ভাৰতৰ ৰাজ্য
শ্ৰেণী:তামিল নাডু
নেপোলিয়ন বোনাপাৰ্ট

**নেপোলিয়ন বোনাপাৰ্ট** (), (জন্ম:১৫ আগষ্ট, ১৭৬৯; এজাক্সিউ, কৰচিকা, মৃত্যু:৫ মে’, ১৮২১; ছেইণ্ট হেলেনা) ফৰাচী বিপ্লৱৰ সময়ৰ এজন জেনাৰেল। তেওঁ ফৰাচী প্ৰজাতন্ত্ৰৰ প্ৰথম কনচুল (First Consul) আছিল। তেওঁ নেপোলিয়ন ১ নামেৰে ১১ নৱেম্বৰ, ১৭৯৯ৰ পৰা ৬ এপ্ৰিল ১৮১৪ পৰ্যন্ত ফ্ৰান্সৰ সম্ৰাট আছিল আৰু পুনৰায় ১৮১৫ চনৰ ২০ মাৰ্চৰ পৰা ২২ জুন পৰ্যন্ত অলপ সময়ৰ বাবে ফ্ৰান্সৰ সম্ৰাট আছিল। পৰৱৰ্তী সময়ত তেওঁ ইটালীৰ দেশৰ ৰজা হৈছিল।

তেখেতৰ নেতৃত্বত ফৰাচী সেনাবাহিনী এক দশকৰো অধিক সময় সকলো ইউৰোপীয় শক্তিৰ সৈতে যুদ্ধত অৱতীৰ্ণ হয় আৰু তেওঁ ইউৰোপৰ অধিকাংশ অঞ্চল নিজ আয়ত্তলৈ আনে। ১৮১২ চনত সংগঠিত বিপৰ্যয়কাৰী ৰাছিয়া আগ্ৰাসন একটি যুগঃসন্ধিক্ষণ হিচাপে বিবেচিত হয়। ৰাছিয়া আগ্ৰাসন আৰু ১৮১৩ চনত লিপজিগৰ পৰাজয়ৰ পাছত ষষ্ঠ কোয়ালিচনে ফ্ৰান্সত আগ্ৰাসন চলায় আৰু ইয়াৰ ফলস্বৰূপে নেপোলিয়ন ১৮১৪ৰ এপ্ৰিলত পশ্চাৎপসাৰণ কৰিবলৈ বাধ্য হয়। কিছুদিন পাছত নেপোলিয়নে এটা অভিযান চলায় যিটো **হাণ্ড্ৰেড ডেচ** নামে পৰিচিত। কিন্তু নেপোলিয়ন ১৮১৫ চনৰ ১৮ জুন ৱাটাৰ্লু যুদ্ধত পৰাজিত হয়। নেপোলিয়নে তেখেতৰ জীৱনৰ বাকী ৬ বছৰ ব্ৰিটিচসকলৰ তত্ত্বাবধানত আটলাণ্টিক মহাসাগৰৰ দ্বীপ ছেইণ্ট হেলেনাত কটায়। তেখেতক ইতিহাসৰ সবাতোকৈ চৰ্চিত ৰাজনীতিজ্ঞ আৰু সেনাধ্যক্ষসকলৰ মাজত উল্লেখযোগ্য হিচাপে বিবেচনা কৰা হয়।

## তথ্য সংগ্ৰহ

## বাহ্যিক সংযোগ

* The Napoleonic Guide
* Napoleon Series
* International Napoleonic Society
* Biography by the US Public Broadcasting Service
* The last years in St. Helena  Illustrated chronology of Napoleon's captivity in St. Helena.
* Inside Longwood  Descriptions of Longwood House, St. Helena, and other places in the island, as well as articles about Napoleon's captivity.
*''Booknotes'' interview with Alan Schom on ''Napoleon Bonaparte'', 26 October 1997.
*
*
*
*
* Vol. 1/4
* Vol. 3/4

শ্ৰেণী:ফ্ৰান্সৰ ব্যক্তি
শ্ৰেণী:শাসক
দৰ্শন

**দৰ্শন** () জ্ঞানৰ অন্যতম প্ৰাচীন এটি শাখা। *ফিল’ছফী* শব্দটোৰ প্ৰথম ব্যৱহাৰ কৰিছিলে গ্ৰীক চিন্তাবিদ থেলচ্। খ্ৰীষ্টপূৰ্ব ষষ্ঠ শতিকাৰ সময়ত শব্দটো প্ৰথম ব্যৱহৃত হয়। থেলচ্ এ ফিল’ছফী শব্দটো ব্যৱহাৰ কৰে *love of wisdom* অৰ্থাত্‍ জ্ঞানৰ প্ৰতি অনুৰাগ হিচাপে। দৰ্শনৰ সংজ্ঞা হিছাপে এই বিষয়টোকেই গ্ৰহণ কৰা যায়। আৰু নিৰ্দিষ্টভাৱে ক’ব গ’লে দৰ্শন জ্ঞানৰ এনে এটা ধাৰা য’ত, মানুহে কিভাবে জীৱন নিৰ্বাহ কৰা উচিত (নীতিবিদ্যা); কোন ধৰণৰ বস্তুৰ অস্তিত্ব আছে আৰু সিহঁতৰ প্ৰকৃতি কি (অধিবিদ্যা); প্ৰকৃত জ্ঞান বুলিলে যি বুজায় আৰু কাৰণ প্ৰদৰ্শনৰ সঠিক নীতি কি কি (যুক্তিবিদ্যা); এই বিষয়সমূহ সম্পৰ্কে আলোচনা কৰে।

ফিল’ছফী শব্দটি প্ৰাচীন গ্ৰীক ভাষাৰ পৰা উত্‍পত্তি হৈছে। গ্ৰীক ভাষাত φιλοσοφία (*philosophía*) শব্দটো φίλος (*ফিলছ*: বন্ধু, ভালপোৱাৰ পাত্ৰ) আৰু σοφία (*ছফিয়া*: প্ৰজ্ঞা) শব্দদুটা জড়িত হৈ উত্‍পত্তি হৈছে। ইয়াৰ পৰা স্পষ্টভাৱে বুজা যায় যে, দৰ্শনৰ লগত প্ৰজ্ঞা, আৰু নিৰ্দিষ্টভাৱে ক’ব গ’লে প্ৰজ্ঞাৰ প্ৰতি ভালপোৱাৰ মূল সম্পৰ্ক আছে। জ্ঞান আৰু প্ৰজ্ঞা একেই নহয়। ঘটনা আৰু তথ্য সম্পৰ্কে স্পষ্ট আৰু নিৰ্ভুল ধাৰণাৰ পৰা জ্ঞান লাভ কৰা যায়, কিন্তু দাৰ্শনিক (যিয়ে দৰ্শন চৰ্চা কৰে সেই ব্যক্তিক দাৰ্শনিক বোলা হয়) কেৱল তথ্যগত জ্ঞানৰ ওপৰতে নিৰ্ভৰ নকৰে। দৰ্শনৰ প্ৰধান কাম্য বিষয় প্ৰজ্ঞা। প্ৰজ্ঞাৰ অনুসন্ধান আৰু চৰ্চাৰ মাধ্যমৰে দৰ্শনে বিকাশ লাভ কৰে।￼

আন এক দিশৰপৰা চাবলৈ গ'লে দৰ্শন শব্দটো সংস্কৃত দৃশ ধাতুৰ পৰা আহিছে যাৰ সাধাৰণ অৰ্থ দেখা পোৱা যদিও ইয়াত দৰ্শন শব্দটোৱে গভীৰ তাৎপৰ্য গ্ৰহণ কৰিছে। ইয়াত দৰ্শন মানে মাথোঁ দেখা পোৱাই নহয়, ই সত্যৰ সাক্ষাৎ উপলব্ধি অৰ্থাৎ দৰ্শনৰ জৰিয়তে আমি জগৎ আৰু জীৱনৰ সত্যক উপলব্ধি কৰাৰ চেষ্টা কৰোঁ।￼

ড° সৰ্বপল্লী ৰাধাকৃষ্ণণৰ মতে, "দৰ্শন হৈছে বাস্তৱ প্ৰকৃতিৰ তৰ্কমূলক অনুসন্ধান।" (Philosophy is the logical enquiry into the nature of reality.)

## লগতে চাওক
* কেইজনমান উল্লেখযোগ্য দাৰ্শনিক

## তথ্য সংগ্ৰহ

## বাহ্যিক সংযোগ

* Stanford Encyclopedia of Philosophy
* The Internet Encyclopedia of Philosophy
* Indiana Philosophy Ontology Project 
* PhilPapers - a comprehensive directory of online philosophical articles and books by academic philosophers
* Philosophy Timeline
* Map of Western Philosophers
* Philosophy Magazines and Journals
* 
* Philosophy (review) 
* Philosophy – OpenCourseWare from the University of Notre Dame
* Philosophy Documentation Center
* Popular Philosophy

শ্ৰেণী:দৰ্শন
কম্পিউটাৰ ক্ৰনিকল্‌চ

**কম্পিউটাৰ ক্ৰনিকল্‌চ** হ'ল এলানী আধা-ঘণ্টীয়া আমেৰিকাৰ দূৰদৰ্শন অনুষ্ঠান, যি ১৯৮৩ৰ পৰা ২০০২লৈ সম্প্ৰচাৰিত হৈছিল, 'পাব্লিক্ ব্ৰডকাষ্টিং চাৰ্ভিচ ৰাজহুৱা দূৰদৰ্শনত ,ই ব্যক্তিগত গণক যন্ত্ৰৰ উত্থানক আৰম্ভণিৰ পৰা ২১শতিকাৰ আৰম্ভণিত বিশাল বজাৰলৈকে দাঙি ধৰি প্ৰদৰ্শন কৰিছিল। এই শ্ৰেণী তেতিয়াৰ কেচিএচএম-টিভিৰ মহাবিদ্যালয়ৰ আস্থান প্ৰবন্ধক ষ্টিৱাৰ্ট চিফেটে (পিছলৈ সহ-পোষক) আৰম্ভ কৰিছিল। এই দৰ্শনী পেঞ্চিলভেনিয়াৰ হেৰিচ্বাৰ্গৰ ডাব্লিউআইটিএফ-টিভিয়ে সহ প্ৰযোজনা কৰিছিল। ই ১৯৮৩ৰ শেষৰ ফালে ৰাষ্ট্ৰীয় শ্ৰেণী হিচাবে পৰিগণিত হয়। ১৯৮১-১৯৮২লৈ জিম ৱাৰেন পোষক আছিল। ইয়াক ১৯৮১ চনৰ ৰ পৰা ২০০২ চনলৈ অবিৰতভাবে দেখুওৱা হৈছিল।

## পোষক
গেৰি কিল্ডাল্ ১৯৮৩ৰ পৰা ২০০২লৈ সহ-পোষক আছিল, তেওঁ ব্যক্তিগত গণক যন্ত্ৰৰ বিভিন্ন দিশৰ বিষয়ে কৈছিল আৰু গণক যন্ত্ৰৰ ভৱিষ্যতৰ বিষয়েও কৈছিল।

১৯৮০ৰ দশকত এই দৰ্শনীত কেইবাজনো সহযোগী প্ৰদৰ্শক আছিল, যেনে জৰ্জ্ ম'ৰ', পল স্কিণ্ডাৰ্, ৱেণ্ডি ৱুড্চ্ আদি।

## আৰ্হি
সমগ্ৰ প্ৰদৰ্শন কালত, কম্পিউটাৰ্ ক্ৰনিক্ল্চৰ আৰ্হি প্ৰায় একেই থাকিল, প্ৰদৰ্শনৰ ধৰণক বাদ দি, আৰম্ভণিতে ইয়াৰ প্ৰদৰ্শনৰ ধৰণ অতিকৈ আনুষ্ঠানিক আছিল, কিন্তু পিছলৈ সহজ সৰল হ'বলৈ ধৰিলে। ১৯৮৪ৰ পৰা, শেষৰ ৫ মিনিটত, বা ৰেণ্ডম্ এক্সেচত গণক যন্ত্ৰৰ জগতৰ বিভিন্ন বাতৰি দিয়া হৈছিল। এই ব্যৱস্থা ১৯৯৭ৰ পৰা দেখুৱা বন্ধ হ'ল। 'অন্লাইন্ মিনিট' ১৯৯৫ত আৰম্ভ হ'ল, যিয়ে খণ্ডটোৰ বিষয়ত আধাৰিত বিভিন্ন ৱেব্ চাইটৰ বিষয়ে জনাইছিল।

১৯৮৯ত লৈখিকসমূহ সলনি কৰা হ'ল আৰু নামটো 'দা কম্পিউটাৰ্ ক্ৰনিক্ল্চ'ৰ পৰা 'কম্পিউটাৰ্ ক্ৰনিক্ল্চ্'লৈ সলনি কৰা হ'ল। লৈখিক সমূহ ১৯৯৫ত পুনৰ নতুনকৈ তৈয়াৰ কৰা হ'ল, বিল্ বেট্স্মেনৰ ৱেব্ চাইটৰ লৈখিকৰ সৈতে, ১৯৯৮ত পুনৰ সজা হয়।

আটাইতকৈ জনপ্ৰিয় অংশ আছিল ষ্টিৱাৰ্টৰ "পিক্ অৱ্ দা ৱিক্" যিয়ে সেই সময়ৰ জনপ্ৰিয় গণক যন্ত্ৰৰ যতন আদিৰ বিষয়ে দেখুৱাইছিল।

## প্ৰযোজনা
১৯৯৪ৰ পৰা ১৯৯৭লৈ দৰ্শনীখন পিচিটিভিয়ে প্ৰযোজনা কৰে, যি নতুন হেম্স্পায়াৰত প্ৰতিষ্ঠিত আছিল, কেচিএচএম-টিভিৰ সহযোগত। ১৯৯৭ৰ পতনৰ পৰা আৰম্ভ কৰি শেষলৈকে দৰ্শনীখন কেটিইএইচ্-টিভি চেন জ'চ আৰু ষ্টিৱাৰ্ট চিফেট প্ৰডাকচনে প্ৰযোজনা কৰে।

## তথ্য সংগ্ৰহ

*http://chrisfenwick.com/home/2011/7/18/history-computer-chronicles.html

## বহিঃ সংযোগ
*Bowl" archive.org - Computer Bowl archives
*Computer Chronicles history and information
*

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
হাজং ভাষা

**হাজং ভাষা** এটা ভাৰত-আৰ্য ভাষা, যাৰ তিব্বত-বৰ্মী ভাষাৰ সৈতেও সম্পৰ্ক আছে। হাজং ১৯৫,০০০ থলুৱা হাজং জনগোষ্ঠীৰ মানুহে কয়, ভাৰতৰ অসম, মেঘালয়, অৰুণাচল প্ৰদেশ, পশ্চিম বংগত আৰু বাংলাদেশৰ ময়মনচিং জিলাত। হাজং ভাষাক অসমীয়া লিপিত লিখা হয়। যদিও হাজং পূৰ্বতে তিব্বত-বৰ্মী পৰিয়ালৰ আছিল, ই ভাষিকভাৱে অসমীয়া আৰু বাংলাৰ সৈতে সান-মিহলি হ'ল।

## হাজং ভাষাৰ ফৈদ
# দস্কিনা
# কৰেবাৰি
# চাচঙিয়া
# বাৰহাজাৰি
# মেচপাৰিয়া

## হাজং ভাষাৰ উপফৈদ
হাজং ভাষাৰ ১০টা উপফৈদ বা নিনকি আছে, তাৰেই কেইটামান তলত দিয়া আছে,
# বালিহাতা
# পৰাচঙা
# চৰাবলি
# ঘগুনিক্নি
# কেন্দ্ৰেনিক্নি আদি। 

## লিখন পদ্ধতি
হাজং ভাষা অসমীয়া তথা লেটিন লিপি ব্যৱহাৰ কৰি লিখা হয়। কিন্তু যদিও এই লিপি ভাৰতত ব্যৱহাৰ হয়, বাংলাদেশত অনেকে হাজং ভাষাৰ বাবে বাংলা লিপি ব্যৱহাৰ কৰে, বাংলাদেশত বাংলা ভাষাতেই ঘাইকৈ শিক্ষাৰ প্ৰচলন হোৱাৰ বাবে। প্ৰতি লিপিতেই এটি অনন্য চিন যোগ কৰা হয়, বন্ধ, পিছৰ, ঘূৰণীয়া নোহোৱা স্বৰ বৰ্ণ /ɯ/, যাক লেটিন লিপিত "â" আৰু বঙালী–অসমীয়া লিপিত "অৗ" (ব্যঞ্জন বৰ্ণৰ পিছত থাকিলে "কৗ" আদি) লিখা হয়।

## ধ্বনি তত্ত্ব
হাজং ভাষাত ২২টা ব্যঞ্জন ধ্বনি, ২টা ব্যঞ্জন ধ্বনিৰ কিছু গুণ থকা ধ্বনি /w/ আৰু /j/, আৰু ৬টা স্বৰধ্বনি আছে। স্বৰধ্বনিকেইটা হ'ল /a/, /i/, /u/, /e/, /o/, আৰু /ɯ/। এয়া অলপ দ্ব্যৰ্থক যে শেষৰ স্বৰটো এটি ধ্বনি নে [a]ৰ সহস্বানিকীহে মাথোঁ। অতিৰিক্ত স্বৰ /ɯ/ অন্য ভাৰতীয়-আৰ্য ভাষাত পোৱা নাযায়। ই তিব্বত-বৰ্মী ভাষাগোষ্ঠীৰ পৰা অহা। হাজং ধ্বনিতত্ত্বত কিছু স্বৰসহযোগ আৰু শেষৰ ব্যঞ্জন ধ্বনি শব্দহীন কৰা দেখা যায়।

## ব্যাকৰণ
হাজং ভাষা এটি প্ৰাচ্য ভাৰতীয় ভাষা বাবে ইয়াৰ ব্যাকৰণৰ অন্য তেনে ভাষাসমূহ, বিশেষকৈ বাংলা ভাষাৰ সৈতে সাদৃশ্য আছে, বাক্য গাঁথনি আদি দিশত। এটি পাৰ্থক্য হ'ল, হাজং ভাষাত বাংলা বা অসমীয়াৰ দৰে ক্ৰিয়াৰ ৰূপ সলনি কৰা নহয়, ইয়াক গ্ৰিয়াৰ্চনে বিংশ শতাব্দীৰ পৰা লক্ষ কৰিছে।

উল্লেখযোগ্য যে ১৯০০ৰ পৰা হাজং ভাষাত লক্ষ্য কৰা সকলো বৈশিষ্ট্য এতিয়া নাখাটে। 

হাজং ভাষাত প্ৰকৰণৰ সামৰণিও অন্য ভাৰতীয়-আৰ্য ভাষাৰ লগত নিমিলে, তাৰ সলনি তিব্বত-বৰ্মী ভাষাসমূহৰ লগতহে মিলে। তলৰ তালিকাখন ফিলিপ্সৰ পৰা লোৱা:

## হাজং ভাষাত খণ্ডবাক্যৰ উদাহৰণ

## আৰু পঢ়ক
* Haldar, Gopal. 1986. A comparative grammar of East Bengali dialects. Calcutta: Puthipatra.

## তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:বাংলাদেশৰ ভাষা
বিদ্যুৎ

**বিদ্যুৎ** () হৈছে শক্তিৰ এটি প্ৰকাৰ বা ৰূপ। বিদ্যুতক ভিন্ন ধৰণৰ শক্তিলৈ ৰূপান্তৰিত কৰিব পৰাৰ লগতে আন ভিন্ন প্ৰকাৰৰ শক্তিৰ পৰা বিদ্যুৎ পাব পৰা যায়। পদাৰ্থৰ পাৰমাণৱিক গঠনত যি ঋণাত্মক আধান বিশিষ্ট ইলেক্ট্ৰন আছে, সেইবোৰক বিভিন্ন উপায়েৰে উত্তেজিত কৰিলে বা সেইবোৰৰ সংখ্যাৰ পৰিবৰ্তন ঘটালে বিদ্যুৎ শক্তিৰ উদ্ভৱ হয়। 

## প্ৰকাৰ
বিদ্যুৎ শক্তিক বিশেষ ব্যৱস্থাৰে কোনো পদাৰ্থৰ মাজত স্থিৰভাৱে ৰাখিলে তাক স্থিৰ বিদ্যুৎ বুলি জনা যায়। যেতিয়া ইয়াক কোনো বিদ্যুৎ পৰিবাহী ধাতৱ তাৰৰ মাধ্যমেৰে প্ৰবাহিত কৰা হ্য়্, তেতিয়া তাক চল বিদ্যুৎ বোলে। ব্যৱহাৰিক ক্ষেত্ৰত চল বিদ্যুতৰহে প্ৰয়োগ অধিক সেইবাবেই বিদ্যুৎ বুলিলে সাধাৰণতে চল বিদ্যুতকে জনা যায়। আনহাতেদি চল বিদ্যুৎ দুই প্ৰকাৰৰ - পোনপটীয়া বিদ্যুৎ (ডি.চি.) আৰু পৰিবৰ্ত্তনশীল বিদ্যুৎ (এ.চি.)। 

## ইতিহাস
১৯শ শতিকাৰ পৰাই বিদ্যুৎ বৈজ্ঞানিক সমাজৰ আকৰ্ষণৰ কেন্দ্ৰবিন্দু হৈ আহিছে। ভাৰ্শ্বৰিয়াম (এবিধ যন্ত্ৰ যি স্থৈতিকভাৱে আধানিত বস্তুৰ উপস্থিতি ধৰা পেলাই ) উদ্ভাৱন কৰা ৱিলিয়াম জিলবাৰ্টক বিশ্বৰ প্ৰথমজন বৈদ্যুতিক অভিযন্তা হিচাপে গণ্য কৰা হয়। চুম্বকত্ব আৰু স্থিৰ-বিদ্যুতৰ মাজত পাৰ্থক্য দাঙি ধৰা তেৱেই হৈছে প্ৰথমজন ব্যক্তি। ১৭৭৫ চনত এলেছেন্দ্ৰ' ভ'ল্টাই ইলেক্ট্ৰ'ফ'ৰাচ (স্থিৰ আধান উতপাদন কৰা এবিধ যন্ত্ৰ) উদ্ভাৱন কৰে আৰু ১৮০০ চনত ভ'ল্টাই ভ'ল্টায়িক পাইল উদ্ভাৱন কৰে যি বৈদ্যুতিক বেটাৰীৰ উত্তৰসূৰী আছিল।

## তথ্য সংগ্ৰহ

*
টি আৰ পি আৰু

**টি আৰ পি আৰু** () হৈছে ২০১৪ চনৰ ২৮ নৱেম্বৰত মুক্তি লাভ কৰা এখন অসমীয়া চলচ্চিত্ৰ। অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম আৰু জে আৰ এণ্টাৰপ্ৰাইজৰ বেনাৰত নিৰ্মিত এই চলচ্চিত্ৰখনৰ পৰিচালক মৃদুল গুপ্তা আৰু কাৰ্যবাহী প্ৰযোজক ৰাণুমাই টেৰণপি। পঙ্কজজ্যোতি ভূঞাৰ কাহিনী তথা মণিমালা দাসৰ চিত্ৰনাট্যৰে নিৰ্মিত বোলছবিখনত অভিনয় কৰে উৰ্মিলা মহন্ত, গুঞ্জন ভৰদ্বাজ, ফেৰীপ্ৰিয়া আহমেদ, প্ৰিন্স চৌহান আদিয়ে।

## কাহিনী
উত্তৰ-পূৰ্বাঞ্চলত দূৰদৰ্শন উদ্যোগৰ দ্ৰুতগতিত বিকাশ হোৱাৰ লগে লগে বাতৰি চেনেলসমূহৰ মাজত প্ৰতিযোগিতা ক্ৰমান্বয়ে বাঢ়ি আহিছে। টেলিভিছন ৰেটিং পইণ্ট চমুকৈ টি আৰ পি বঢ়োৱাৰ স্বাৰ্থত প্ৰতিটো চেনেলে প্ৰতিসময়তে ব্ৰেকিং নিউজৰ সন্ধানত লাগিছে। ব্ৰেকিং নিউজ সৃষ্টিৰ কাৰণে তেওঁলোকে অতিৰিক্ত ৰহণ সানি বাতৰি পৰিৱেশন কৰিবলৈ কুণ্ঠাবোধ নকৰে। এনেধৰণৰ পৰিৱেশ এটাকে চলচ্চিত্ৰখনত তিনিজন বন্ধুৃৰ (গুঞ্জন ভৰদ্বাজ, ফেৰীপ্ৰিয়া আহমেদ, প্ৰিন্স চৌহান) দৃষ্টিৰে দেখুওৱা হৈছে। তেওঁলোক দুটা শীৰ্ষস্থানীয় বাতৰি চেনেলৰ যুৱ সাংবাদিক। নাৰী ব্যৱসায়ী চক্ৰৰ হাতত পৰা এগৰাকী যুৱতী (উৰ্মিলা মহন্ত), পতিতালয়ৰ অন্ধকাৰ জীৱন, দুটা প্ৰতিষ্ঠিত বাতৰি চেনেলৰ মাজত টি আৰ পিৰ যুদ্ধ আৰু সকলোৰে শেষত সকলো বাধা নেওচি সত্য প্ৰতিষ্ঠা - ইয়াকে লৈ চলচ্চিত্ৰখন নিৰ্মিত।

## অভিনয়ত
*উৰ্মিলা মহন্ত
*গুঞ্জন ভৰদ্বাজ
*ফেৰীপ্ৰিয়া আহমেদ
*প্ৰিন্স চৌহান
*দেৱজিত মজুমদাৰ

## কলা-কুশলী
*পৰিচালক -	মৃদুল গুপ্তা
*কাৰ্যবাহী প্ৰযোজক - ৰাণুমাই টেৰণপি
*চিত্ৰনাট্য/সংলাপ - মণিমালা দাস
*সংগীত পৰিচালক/গীতিকাৰ - পলাশ গগৈ
*চিত্ৰগ্ৰহণকাৰী - ৰক্তিম
*সম্পাদক - অমিতাভ, ধনজিৎ দাস

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ ট্ৰেইলাৰ
*চলচ্চিত্ৰখনৰ ফেচবুক পে'জ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
বঙালী ভাষাত সাহিত্য অকাডেমি বঁটা লাভ কৰা সাহিত্যিকসকল

এয়া বঙালী ভাষাত ৰচনা কৰি সাহিত্য অকাডেমি বঁটা পোৱাসকলৰ তালিকা। সাহিত্য অকাডেমি বঁটা প্ৰতি বছৰে প্ৰদান কৰা হয়, চিহ্নিত ভাষাসমূহত ৰচনা কৰা লেখকসকলক।

## বিজয়ীসকল

## তথ্য সংগ্ৰহ

শ্ৰেণী:বঙালী সাহিত্য
শ্ৰেণী:সাহিত্য অকাডেমি বঁটা
অভদ্ৰ (চলচ্চিত্ৰ)

**অভদ্ৰ** () হৈছে ২০১৪ চনৰ ৯ মে'ত মুক্তি লাভ কৰা এখন অসমীয়া বিনোদনধৰ্মী চলচ্চিত্ৰ। এ-টু ক্ৰিয়েছন্‌ছৰ বেনাৰত চলচ্চিত্ৰখন প্ৰযোজনা কৰে অৰূপ অধিকাৰী আৰু ৰচনা অধিকাৰীয়ে। পৰিচালনা, কাহিনী, চিত্ৰনাট্য আৰু সংলাপ অমন কুমাৰৰ। মুম্বাইৰ প্ৰযোজক অৰূপ অধিকাৰীয়ে ইয়াৰ আগতে "দহেক - দ্য ৰেষ্টলেছ মেন" নামেৰে এখন হিন্দী ছবি পৰিচালনা আৰু প্ৰযোজনা কৰিছিল। নৱাগত পৰিচালক অমন কুমাৰে ইয়াৰ আগত বালাজী টেলিফিল্ম্‌ছ, ছাহাৰা ওৱান আদি প্ৰডাক্‌চন কোম্পানী আৰু ছেটেলাইট চেনেলত ক্ৰিয়েটিভ নিৰ্দেশক আৰু চিত্ৰনাট্য লেখক হিচাপে কাম কৰিছিল। গুৱাহাটী, সোণাপুৰ আৰু শ্বিলঙত ছবিখনৰ চিত্ৰগ্ৰহণ হয়।

## অভিনয়ত
*চিৰঞ্জিত বৰা
*ইন্দুমৌলি নেওগ
*ফেৰীপ্ৰিয়া আহমেদ
*দীপক ৰয়
*বিপুল ৰাভা
*শশাংক শেখৰ ইত্যাদি।

## কলা-কুশলী
*পৰিচালনা/কাহিনী/চিত্ৰনাট্য/সংলাপ - অমন কুমাৰ 
*প্ৰযোজনা - অৰূপ অধিকাৰী, ৰচনা অধিকাৰী
*চিত্ৰগ্ৰহণ - মায়াংক শৰ্মা, বিপুল দাস, সিদ্ধেশ্বৰ, ভাস্কৰ কাশ্যপ
*সংগীত পৰিচালক/আৱহ সংগীত - বিপুলেন্দ্ৰ হালৈ
*গীতিকাৰ - আক্ৰাম উদ্দিন
*সম্পাদক - ৰোহন কণ্টাক
*কলা- অভিমন্যু
*ছাউণ্ড মিক্সিং - উৎপল দাস
*নৃত্য নিৰ্দেশনা - আকাশ শূৰ, মিতুপৰ্ণ
*ৰূপসজ্জা - নানু, দেৱাশিস
*প্ৰযোজনা নিয়ন্ত্ৰণ - তপন কলিতা

## সংগীত
*অভদ্ৰ*ৰ সংগীত পৰিচালক বিপুলেন্দ্ৰ হালৈ। গীতৰ কথা আক্ৰাম উদ্দিনৰ। কণ্ঠদান কৰে মধুস্মিতা বৰঠাকুৰ, প্ৰীতম দত্ত, নেহা সিং, সুপ্ৰিয়া পাঠক আৰু গ্ৰেগ শৰ্মাই।

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ ট্ৰেইলাৰ
*মিউজিক ইণ্ডিয়া অনলাইন ৱেবছাইটত বোলছবিখনৰ গীতসমূহ 

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
মাধুৰ্য বৰা

**মাধুৰ্য বৰা** ভাৰতৰ এজন অসমীয়া ট্ৰায়েথলন খেলুৱৈ। ২০১৩ চনত তেওঁ দক্ষিণ এছীয় ট্ৰায়েথলন চেম্পিয়নশ্বিপত ৰূপৰ পদক অৰ্জন কৰে।

## কেৰিয়াৰ
স্কুলীয়া দিনৰেপৰা তেওঁ বিভিন্ন দৌৰ প্ৰতিযোগিতাত অংশগ্ৰহণ কৰে। ২০০০ চনত ২০ বছৰ বয়সত তেওঁ প্ৰথমবাৰ আনুষ্ঠানিক ট্ৰায়েথলন প্ৰতিযোগিতাত অংশগ্ৰহণ কৰে। ২০০০ চনৰপৰা তেওঁ একেৰাহে ১০ বছৰ অসমৰ ৰাজ্যিক চেম্পিয়ন হৈ ৰয়। ২০০৯ চনৰপৰা তেওঁ উন্নত প্ৰশিক্ষণৰ কাৰণে বাংগালুৰুত থাকিবলৈ লয়। ২০১২চনৰ ৰাষ্ট্ৰীয় ট্ৰায়েথলন চেম্পিয়নশ্বিপতো তেওঁ পদক অৰ্জন কৰে। ২০১৩ চনত দক্ষিণ এছীয় ট্ৰায়েথলন চেম্পিয়নশ্বিপত ৰূপৰ পদক লাভ কৰিবলৈ সক্ষম হয়। তেওঁৰ সৰ্বোত্তম প্ৰদৰ্শন হ'ল ১০কে শিতানত ৩৭ আৰু হাফ মাৰাথন শিতানত ১:২৭:২৬ (কাবেৰী ট্ৰেইল মাৰাথন)। তেওঁ বৰ্তমান ২০১৬ চনৰ ৰিঅ' অলিম্পিকৰ বাবে প্ৰস্তুতি চলাই আছে।

## পদক
**২০১৩**
*দক্ষিণ এছীয় ট্ৰায়েথলন চেম্পিয়নশ্বিপ, পোখাৰা, নেপাল - ৰূপ
*মহীশূৰ থন্নুৰ ট্ৰায়েথলন - প্ৰথম স্থান

**২০১২**
*ৰাষ্ট্ৰীয় ট্ৰায়েথলন চেম্পিয়নশ্বিপ - দ্বিতীয় স্থান (দলীয়), তৃতীয় স্থান (ব্যক্তিগত)
*কাবেৰী ট্ৰেইল মাৰাথন - দ্বিতীয় স্থান
*হায়দৰাবাদ অ'পেন ট্ৰায়েথলন - প্ৰথম স্থান
*চেন্নাই অ'পেন ট্ৰায়েথলন - প্ৰথম স্থান
*বাংগালোৰ আলট্ৰা ২৫ কি.মি. দৌৰ - প্ৰথম স্থান

**২০০০-২০০৯**
*একেৰাহে ১০ বছৰ অসমৰ ৰাজ্যিক চেম্পিয়ন

## তথ্যসংগ্ৰহ

## বাহ্যিক সংযোগ
*অফিচিয়েল ফেচবুক পে'জ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ এথলীট